
S/ UN TEMPO A KERE CU 
RELACiON ENTRE MARK RUTTE Y 
MIKE EMAN TA RIBA BON PIA 


AWE TUR HENDE TA EQUIBOCA: 


TIN UN CRISIS FUERTE, 
CU E BIAHA AKI E 
UNICO SALIDA LO TA PA 
ALFONSO BOEKHOUDT 
MES ENTREGA SU RETIRO 

MINISTER Ronald Plasterk, riba su propio iniciativa a dicidi di propone Alfonso 
Boekhoudt como e proximo Gobemador di Amba, sin cana e proceso, manera ancra 
den procedura pa ora di nombra un Gobernador. 

Prome Minister Mike Eman den un carta fuerte pa su colega (y “amigo”) Mark 
Rutte no a sconde su disgusto y kier discuti loke cu miembro di su Gabinete a haci. 
Mientrastanto, a surgi un crisis serio, unda ta envolucra e siguiente representante 
di Rey Willem Alexander na Aruba. 

Pa bienestar di tur hende, ta keda na Alfonso Boekhoudt mes, p’e tene honor na 
su mes, y entrega su retiro y si por awe mes. 

Rey Willem Alexander lo sa di acepta esaki sin mas! 11 

Gobernador 
Boekhoudt 
lo cuminsa 
cu mal pia 

NOMBRAMENTO unilateral di Alfonso Boekhoudt 
como proximo Gobernador di Aruba, ta pone cuminsa 
cu carera cu mal pia. 

Den e carta di dia 12 di october ultimo, Prome Minister 
Mike Eman a manda pa su colega Rutte, e mandatario 
Arubano ta mustra cu prueba palpabel, cu un biaha mas 
Gobierno di Reino ta viola su propio reglanan di proce- 
dura pa nombramento di un Gobernador. 

Ta bon conoci e candidatonan di Aruba, sigur Angel 
Bermudez a keda presenta y hasta invita pa a hiba un 
deliberacion cu su persona. Pesey e cambio unilateral 
aki ta incomprendibel. 

Den e carta adhunto Prome Minister Mike Eman ta pidi 
Mark Rutte un combersacion riba e topico aki, pero 
prome cu esey, e mester retira e nombramento di Alfonso 
Boekhoudt como proximo Gobernador. 

No ta conoci si Prome Minister Mike Eman a haya reac- 
cion riba su carta, pero mientrastanto manera publica 
den nos edicion di diasabra ultimo, Conseho di Minister, 
den su reunion di 14 di october 2016, a dicidi di termina 
e confiansa den sr. Alfonso Boekhoudt y consecuent- 
emente a descarga sr. Boekhoudt for di e funcion di Min- 
istro Plenipotenciario di Aruba na Den Haag, entrante 
1 di november 2016. 


Ministcric van 
Algemcnc Zaken 

L.G.Smilh Blvd. 76 
Oranjeatad, Aruba 
Ti-I. (297) 3R2 4900 
Fjx. (297) 582 7582 


Aan 

de voorzitter van de ministerraad van het Koninkrijk 
de heer M. Riitte, 

Minister-President 


Rcgcring van Aruba 


Volgniimmer: MINAZ 16.1207 
Uw kenmerk: 

Onderwerp: Procedure Inzake de benoeming Gouverneur van Aruba 

Oranjestad, 12 oktober 2016 


Geachte heer Rutte, 

Middels dit schrijven stel ik u in kennis dat de benoeming van de Gouverneur van Aruba van 7 
oktober 2016 in .strijd is met de door de ministerraad van Koninkrijk vastgestelde regels voor de 
benoeming van de Gouverneur, zoals vervat in bijgaand document. 

Deze door de ministerraad van het Koninkrijk vastgestelde procedure bepaalt dat uitlsuitend de 
ministerraad van Aruba bevoegd is om één of meer kandidaten voor het gouverneurschap te 
selecteren. Na deze selectie en screening van de kandidaten door de Veiligheidsdienst van Aruba, 
en toetsing aan de criteria van artikel 6 en 7 van het Reglement voor de Gouverneur door de 
Minister President van Aruba, stuurt de ministerraad van Aruba een aanbeveling lot benoeming 
aan de minister belast met Koninkrijksrelaties. 

De minister belast met Koninkrijksrelatles nodigt de door de ministerraad van Aruba aanbevolen 
kandidaat vervolgens uit voor een kennlsmakingsgesprek. Daarna volgt behandeling van en 
besluitvorming over de aanbevolen benoeming In de ministerraad van het Koninkrijk. Na het 
besluit van de ministerraad van het Koninkrijk volgt de voordracht aan de Koning. 

Uit de door de ministerraad van het Koninkrijk vastgestelde regels blijkt duidelijk dat het initiatief 
om kandidaten voor hel gouverneurschap te selecteren en een aanbeveling voor benoeming te 
doen aan de Minister belast met Koninkrijksrelaties, is voorbehouden aan de ministerraad van 
Aruba. Bij de voordracht tot benoeming van de Gouverneur is de minister belast mel 
Koninkrijksrelaties gebonden aan de aanbeveling van de ministerraad van Aruba. Er is geen rol 
loebedeeld aan de mlnlster belasl met Koninkrijksrelaties om zelfstandig kandidaten voor het 
gouverneurschap van Aruba te selecteren of aan te bevelen. In de vastgestelde regels heeft de 

ministerraad van het Koninkrijk zijn eigen taak beperkt lol het uitvoeren van een marginale toets, 
gevolgd door besluitvorming en voordracht aan de Koning. 

De benoeming van de heer J.A. Boekhoudt op 7 oktober 2016 is derhalve in flagrante strijd met de 
door de mini.sterraad van het Koninkrijk vastgestelde regels. De ministerraad van Aruba heeft vanaf 
het hegin duidelijk gemaakt dat zij dhr. mr. A.R. Bermudez als kandidaat had aanbevolen. Dhr. 
Bermudez is daarna ook ultgenodigd voor een kennismakingsgesprek met de minister van 
Binnenlandse Zaken en Koninkrijksrelaties. 

Gelet op het voorgaande bericht ik u dat de ministerraad van Aruba zich niet kan verenigen met de 
gevolgde procedure inzake de benoeming van dhr. j.A. Boekhoudt tot Gouverneur van Aruba. De 
ministerraad van Aruba eist derhalve dat dit onrechtmatig genomen besluit wordt ingetrokken en 
wenst daarover op korte termijn met u van gedachten te wisselen. 


Diabierne atardi Su Excelencia Gobernador Fredis Re- 
funjol y Prome Minister Mike Eman conhuntamente a 
firma e Decreto Gubernamental pa formalisa e retiro di 
sr. Alfonso Boekhoudt. 

E nombramento di Alfonso Boekhoudt ta enpugna cu 
reglanan cu e propio Gonseho di Minister di Reino a 
stipula ora di nombramento di un Gobernador. 



mr. M.G. (Mike) Eman 

Minister van Algemene Zaken, Wetenschap, 
Innovatie en Duurzame Ontwlkkellng, 
MINISTER-PRESIDENT 


Di acuerdo cu e procedura fiha, no tin espacio pa Min- 
ister di Relacion den Reino (Ronald Plasterk) p’e riba 
propio iniciativa bin cu un otro proposicion cu Gobierno 
di Aruba a haci. 

Nos di AWEMainta a haya copia di e carta aki mescos 
tambe, Prome Ministernan di Corsou, di St. Maarten, 
Raad van State, pero tambe a bay copia pa Alfonso 
Boekhoudt y pa Ronald Plasterk. 


CC: 

de ministerraad 

Raad van State van het Koninkrijk 

de minister van Binnenlandse Zaken en Koninkrijksrclatics 

de Gevolmachtigde Minister van Aruba 

de minister-president van Curaçao 

de mini.ster-president van Sint-Maarten. 

Evelyn Wever-Croes (MEP): 

Mi ta urgi Mike 
Eman pa stop cu e 
pleito infantil y ban 
goberna e pais aki! 

Mike Eman mes tin culpa con cos a bay 


“DEN fin di siman por a 
nota cu Prome Minister di 
Aruba Mike Eman a manda 
un carta brabo pa Hulanda 
pa reclama e forma con e 
nombramento di Goberna- 
dor a bay. 

Hulanda a contesta cu tur 
cos a bay segun procedura 
di Statuut”, segun Evelyn 
Wever-Croes. 

“Pa locual nos por a com- 
pronde ta cu Mike Eman 
mes a busca tur e problema 
aki. 

Na prome lugar el a tarda 
demasiado pa bin cu su 


mesun candidatonan. E 
tema aki ta uno serio y e 
mester a trat’e na forma 
serio tambe. 

Na di dos lugar, Mike 
Eman no a defende su 
candidato Angel Bermu- 
dez, manera Nel Oduber 
si a defende su candidato 
tempo el a propone sr. 
Freddis Refunjol. 

Na di tres lugar, henter 
Aruba tabata sa cu sr. Al- 
fonso Boekhoudt tabata 
e candidato di Hulanda, 
bo kier pretende cu Mike 
Eman so no tabata sa? 



Nombramento di un 
Gobernador ta motibo pa 
un pueblo uni pa yama 
e Gobernador bon bini. 
Nunca antes nos a haya 
nos confronta cu algo asi- 
na. Ta cu AVP so e cosnan 
aki ta pasa”, lider di MEP 
a expresa. 

“Mi ta urgi Mike Eman, 
stop cu busca confronta- 


cion pa e caso aki, pasobra 
ta bo mes a caus’e. Con- 
frontacion no ta yuda cu 
nada, especialmente awor 
cu Rey a seya e nombra- 
mento cu e decreto real. 
Hulanda ta insisti cu nan a 
cana e procedura corecto. 
Y ta danki na e actitud 
complaciente cu AVP sem- 
per a aplica pa cu Hulanda, 
awe nos ta den e situa- 


cion aki. Pues ta bo mesun 
culpa. 

Mike Eman, miho stop 
cu e pleito infantil aki, 
y ban goberna nos pais. 
Ban haci Aruba mas sigur. 
Ban caba cu abuso sexual 
di muchanan. Ban drecha 
nos cuido medico cu awor 
ta cabando cu nos hende- 
nan”, lider di MEP Evelyn 
Wever-Croes. 


Minister ing. Mike de Meza y Refineria di Aruba ta invita 

Diasabm awor ta celebra reapertura di nos refineria 

Cu hopi premio, musica y presentacion di Destra 


E evento protocolario a tuma lugar reciente- 
mente caba, den presencia di ehecutivonan 
halto di Citgo di Houston y invitadonan di PD- 
VSA di Venezuela, unda a hisa banderanan di e 
paisnan y e companianan hunto cu Conseho di 
Minister di Aruba y ehecutivonan di Refineria 
di Aruba (RDA). 

“Pero awor falta e celebracion cu pueblo, cu 
tur esnan cu a carga pasenshi p’e ultimo 4 
añanan”, asina Alvin Koolman, Director di 
Refineria di Aruba a enfatisa. 

E evento pa celebra reapertura di nos refineria 
ta tuma lugar diasabra awor dia 22 di october 
den Carnival Village na San Nicolas. E evento 
lo cuminsa for di 4or di atardi y lo sigui te den 
oranan laat cu un lista largo di bandanan mu- 
sical cu lo haci nan presentacion p’e publico 
presente. 

E agrupacionnan y DJnan ta varia for di DJ 
Mike Ross, OBS Brassband, presentacion di 


Popcorn Dancers, Vince Irie, Tsunami Aruba, 
Janiro Eisden, Le Groove, show di vuurwerk, 
OREO y pa sera e anochi cu presentacion di e 
reina di Soca, esta Destra! 

Entre 4:00pm pa 7:00pm lo registra tur esnan 
cu drenta n’e evento gratis aki, p’asina nan 
participa den rifa di bon di gasolin. Despues 
di 7: OOpm, durante cada ora lo regala bonnan 
di gasolin entre e participantenan, pues yega 
tempran y participa. 

Unico condicion ta cu mester ta presente den 
Carnival Village pa por reclama bo premio 
mesora. 

Tin varios motibo pa celebra, separa di e reap- 
ertura di e refineria, pero tambe p’e hecho 
cu pa prome bez den historia di nos pais, cu 
e compania cu ta distribui combustibel; esta 
gasolin, diesel, kerosin y jetfuel pa avion; 
tambe ta pertenece na Gobierno awor via 
RDA, pa garantisa cupo di trabou, inversion y 



continuidad den ofrece un servicio excelente 
y confiabel. 

E compania nobo Fuels & Marketing Services 
Aruba lo resorta bou di Refineria di Aruba. 

Specialmente e pueblo di San Nicolas, pero 
henter Aruba en particular ta masha contento 
cu reapertura di e refineria, den cuadro di su 
inyeccion den nos economia, crea cupo di tra- 
bou, inversionnan, lanta e optimismo y crea 
mas oportunidad pa San Nicolas y becindario. 
“Algo asina nos mester celebra, pasobra ta un 
logro grandi esaki ta, garantisando trabou y 
prosperidad p’e decadanan nos dilanti”, asina 
Alvin Koolman a bisa. 

Di Qcuerdo cu partido MEP: 

Clarisca a converli su mes den un 
berguensa nacional den nos Parlamenlo 

Ni AVP-istanan no a scapa na su man! 


DEN un atake di desespera- 
cion y manera un flie sin rabo, 
Parlamentario di AVP Clarisca 
Velasquez - despues cu ya den 
un manera baho y vil el a acusa 
MEP di a laga comete un gran 
cantidad di atraco na Aruba 
- e biaha aki a haya ta bon di 
ataca partido MEP relaciona cu 
e marcha y manifestacion cu a 
ser organisa siman pasa pa al- 
gun sindicalista y comerciante 
bao di nomber di Comision Pro 
Siguridad, kendenan ta suma- 
mente preocupa pa e rumbo 
cu e ola di criminalidad a tuma 
durante e ultimo 7 añanan. 

Hecho ta cu Clarisca un bi- 
aha mas kier venena mente 
di pueblo lansando e mentira 
flagrante cu e manifestacion 
ultimo a ser organisa pa par- 
tido MEP. 

Alavez den su locura el a ataca 
e sindicalistay comerciantenan 
yamando nan Comision Pro 
Siguridad como Comision Pro 
MEP y cu nan ta satelitenan di 
MEP. 

Un manifestacion pacifico 

Un ridiculez di marca mayor 
ya cu MEP no a organisa nin- 
gun manifestacion, pero como 
ciudadanonan preocupa pa e 
ola di criminalidad creciente 
den e pais aki nos di MEP den 
un forma pacifico tambe a 
participa den e marcha y mani- 
festacion aki. 

Tambe hopi ciudadano di otro 
partidonan politico, incluy- 
endo di AVP a participa na e 
manifestacion. A yega asina 
leu cu te hasta Clarisca a dicidi 
di ataca un propio miembro 
di su partido AVP, esta e co- 


merciante Eman cu ta un di e 
organisadoman di e manifesta- 
cion aki, y kende a declara pub- 
licamente cu e ta ya pa 20 aña 
caba miembro di partido AVP. 

Pues den e mesun partido den 
cual Clarisca ta milita y sigura- 
mente e tin mas aña den AVP 
cu Clarisca mes, kende di cabey 
boto a drenta e partido aki ape- 
nas algun aña pasa. 

Violencia y destruccion na 
2008 

Locual partido MEP ta haya 
condenabel ta cu Clarisca a 
acusa politiconan di MEP di a 
participa na e manifestacion, 
pero den su ignorancia e no ta 
corda cu e mes hunto cu otro 
miembronan y tambe lider di 
AVP a participa activamente 
na e manifestacionnan violento 
contra Gobierno di MEP na 
2007 y 2008. 

E fotonan adhunto ta papia pa 
nan mes con partido AVP y su 
miembronan a fomenta violen- 
cia y destruccion y cu te hasta 
nan lider Mike Eman a kibra 
baricada, pusha Polisnan un 
banda y kier a invadi e edificio 
di Gobierno. Alavez no mester 
lubida con e politiconan aki di 
AVP a invadi Sala di Parlamen- 
to lagando un desaster atras. 

Anto awe cu ki cara Glarisca 
kier venena su odio y venganza 
contra MEP, siendo cu e mes 
tabata parti di tur e bagamun- 
derianan 9 aña pasa. Sin duda 
cu Glarisca a converti su mes 
den un berguensa nacional den 
nos Parlamento y cu su actitud 
bochornoso e no ta digno pa 
sirbi nos pueblo den e organo 
mas halto di nos constitucion. 

Minister Poul Croes: 

CITGO Desk a cera cu prome siman 
na DPL cu mas di 500 regislracion 


MINISTER di Trabou, 
drs. Paul Croes ta suma- 
mente satisfecho cu e 
acogida cu CITGO Desk 
ta hayando memey di nos 
comunidad. 

Den apenas un siman di 
tempo, e oficina ubica 
na sede di DPL na San 
Nicolas, a ricibi CV y docu- 
mento for di mas cu 500 
persona. 

Mientras cu CITGO Desk 
ta sigui habri pa atende 
tur local interesa den un 
trabou na refineria, di otro 
banda, ta cuminsa procesa 
y analisa e informacion 
ricibi. 


subcontratistanan pa ubi- 
ca tur hende na e funcion 
mas adecua. 

E resultado aki ta dem- 
ostra cu e iniciativa di 
Gobierno na comienso di 
aña tabata completamente 
na su luga. Ta un placer pa 
Ministerio di Trabou di por 
fungi como un mediador 
entre nos ciudadanonan y 
e companianan cu pronto 
ta bay tin mester di hopi 
forsa laboral. 

Di e manera aki tur partido 
ta sali gana y ta sali na 
defensa di e interes di e 
trahador Arubiano. 


Di e manera 
aki por coor- 
dina esfuer- 
so hunto cu 
CITGOAru- 
ba, contratis- 
ta y 


Francis Trimon 
di Ministerio di 
Asuntonan So- 
cial, Hubentud 
y Trabou a 
duna di conoce 
cu ademas di 
e s - 



nan cu tin ya caba cono- 
cemento of experiencia 
den e industria petrolero, 
tambe tin hopi otro per- 
sona interesa pa traha 
den refineria ocupando 
puestonan, manera ‘fire- 
watch’ y den cushina. 

CITGO Desk ta tene cuenta 
cu e 700 ex trahador Aru- 
biano di refineria cu a so- 
licita for di prome instante 


y actualmente ta trahando 
den exterior. 

“Ex empleadonan ta bin 
na prome luga ora di selec- 
cion, hendenan local ta bin 
na di dos y, na ultimo otro 
solicitantenan, solamente 
si ta necesario”, asina Tri- 
mon a splica. 

Pa medio di e palabra- 
cionnan cu Minister Paul 
Groes a haci cu GITGO 


Aruba, e compania di e 
refineria, su contratista y 
sub contratistanan mes- 
ter coordina informacion 
di ken ta e Arubianonan 
cu ya a wordo tuma den 
servicio. 

Di e manera aki CITGO 
Desk por maneha un infor- 
macion preciso y actualisa 
ora di sugeri un persona pa 
haya trabou. 



Domino*s 


LARGE 


& GET ONE MEDIUM 

l-TOFFIHIi 

ANY CRUST ^ 


^ pleasecheckDOMINOS.AW ^ 
FOR NEW SPECIALS AND OFFERS! 


DominosAruba 


ORDER NOW 


PPALM BEACH TANKI LEENDERT ^ SAVANETA^ BOULEVARD 

1586 0333 582 0333 584 0444 583 0333 


Offer is not valid in combination with any other Domino's Aruba Offer or promotion. 

Best Pizza Aruba N.V. reserves the right to stop the promotion at any time without prior notification. Prices do not 
include BBO / BAZV. This offer is valid until further notice. 

Evelyn Wever-Croes (MEP): 

Mervin Wyall-Ras 
pronoslica horcan 

Mork Oduber, cuidou bo perde trabou 


la 


LIDER di Fraccion di MEP 
ta bisa cu diaranson siman 
pasa den Parlamento ridi- 
cules a kibra tur record. 
Mervin Wyat Ras a haya 
hopi critica di oposicion 
pa e forma dictatorial cu 


el a atende cu e reunion pa 
re-apertura di e refineria. 
“Y e criticanan tabata riba 
diferente tereno: 

El a duna Parlamenta- 
rionan masha poco tempo 


pa studia e 2000 pagina. 
Pa ta exacto, e ley a drenta 
den Parlamento rib’un 
diamars y ya pa diabierna 
e Parlamentarionan mes- 
ter a caba di studia tur 
documento pa por a haci 
pregunta y pa cuminsa cu 
e reunion publico riba su 
dialuna. 

El a nenga di duna Parla- 
mentarionan documen- 
tonan cu ta parti integral 
di e ley. 

Ora documentonan ta 
parti di e ley y no tin se- 
creto di estado den nan, 
e Presidente no mag di a 
nenga nan. 

El a humiya Parlamenta- 
rionan pa pone nan studia 
e documentonan bou su- 
pervision di dos persona 
cu no ta ni ambtenaar ni 
tampoco a huramenta. 


Den su defensa, e Presi- 
dente di Parlamento a 
kibra e record di ridicules! 
Segun e señora, su INTU- 
ICION a bis’e cu un horcan 
lo a bin e siman siguiente 
y a base di su intuicion pa 
cu e horcan, el a hala e re- 
union mas dilanti y asina 
stroba Parlamentarionan 
di haci nan trabou”, Evelyn 
Wever-Croes a duna di 
conoce. 

Mentira mentira 

“Y pa colmo e no a haci su 
mes ridiculo so, sino el a 
gaña tambe! E presion cu 
el a pone riba Parlamento 
pa duna asina poco dia pa 
studia e documentonan 
no tabatin nada di haber 
cu intuicion ni horcan. E 
tabatin di haber cu Minis- 
ter Mike de Meza mester a 


bay haci un biahe priva di 
placer cu su casa! 

Y pasobra Minister Mike 
de Meza tabatin su biahe 
di placer pa bay haci, e 
Presidente di Parlamento 
Mervin Wyat-Ras mester a 
trapa reglement van orde 
di Parlamento. 

E mester a trapa consti- 
tucion. El a ridiculisa su 
mes y pa colmo ta pasa pa 
gañado! 

Awor cu Mervin Wyat-Ras 
por pronostica horcan cu 
su intuicion, e por bay 
traha na Meteo. Sr. Mark 
Oduber, tene duro pa e no 
kita bo trabou for di bo!”, 
sra. Evelyn Wever-Croes ta 
termina bisando”, lider di 
MEP Evelyn Wever-Croes 
a conlcui. 



Tel: 5821164 
Cel: 5931189 
Fax: 5880109 
w w w. boutiquekeyl a . com 



Nos tin hopi paña nobo y bunita 
di size S te cu size 26 
Pasa wak pa bo mes!! 


Puradera 84 ~ Dialuiia - Diasabra ~ 9ani - 6:30pm 

Di acuerdo cu Rene Herde': 

Fondo di penisoen APFA a wordo salba 

Awor ta uza inversion pa sigui crece 


“UN di e cambionan mas grandi cu Gobierno di AVP a haci den ultimo 
añanan ta e cambionan pa salba e fondonan di pensioen. 

Hunto cu cambionan den organisacion, ley y reglanan cu e fondonan 
tin cu traha cu ne, a haci un inversion grandi den e fondo di pensioen 
di trahadornan di Gobierno, maestronan di scol, trahadornan di comp- 
naianan di Gobierno y trahado di fundacionnan”, di acuerdo cu Rene 
Herde’. 

E fondo APFA tabata na caminda di bancarota na 2009. Esey lo a laga 
miles di hende sin entrada di nan pensioen. Dor di e restructuracion di 
e fondo, cambionan dificil den e ley y reglanan y un inversion di 180 
miyon florin, a logra salba e fondo. 


Gañamento di MEP 

“Recientemente, e partido MEP a bolbe purba spanta pensionadonan y 
pueblo bisando cu Gobierno debe APFA casi 900 miyon florin na prima. 
Ta mas cu obvio cu e informacion aki ta totalmente incorecto. Si MEP 
a tuma e molester di haci un tiki envestigacion, nan lo a haya sa cu Go- 
bierno no debe APFA placa. E primanan ta wordo paga debidamente y 
e pensioen di e pensionadonan ta sigura”, Rene Herde’ a agrega. 

Inverti 

“Loke e fondo APFA ta haci ta inverti parti di e placa p’asina gana pla- 
ca extra y pone esaki den e fondo pa e crece y sigura e cobertura di e 
fondo miho. 





ARIBA UNfSELECCION DI HERMENT 
ELECTRONICO ,Y MANUAL - v 


^ ^ 


follow us on facebook.com/kooyman.megastore.aruba 
and visit our new website www.kooymanbv.com 


Anto a haci esaki sin corta niun biaha den e pensioen cu e pensiona- 
donan ta cobra tur luna. 


Awe e fondo ta bek riba pia. 


E cobertura di e 


pensioen di e miembronan cu a cay te 
banda di 60%, awe ta bek na mas 
cu 100%. Cu esaki e pensioen 
di e pensionadonan di APFA 
ta sigura pa e benidero de- 
cadanan”, Rene Herde’ a 
duna di conoce. 


Segun reglanan di APFA por inverti 40% di su placa den exterior y 
60% na Aruba. 

E 60% cu APFA tin inverti na Aruba ta yega un suma di 875 miyon florin. 
E inversion aki a produci un suma di 52 miyon florin cu ta wordo 
uza pa fortifica e fondo y sigura miho e cobertura di e pensioen di su 
miembronan. 

Ta parse cu MEP a bruha e sumanan sin haci mas investigacion. Pero 
e simpel hecho cu a publica e informacion incorecto aki, ta mustra e 
mal intencion di gaña pensionadonan y comunidad. 

En bes di yuda construi mas nos pais, MEP ta sigui gaña y sembra dis- 
cordia”, Rene Herde’ a conclui. 

Docentenan ainda 
por registra pa 
kkk-off event di 
proyecto di intercambio 
internacional 
^^orld Class Scholar" 






FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) • 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 



SEER up to 25.00 


. - DsOL URCE’ 



Home Energy System 

r 

1 J 


New generation of 
inverter minisplit 


LENNOX'y 


Scatsman 

IftS/fttmf 

OOOO 

proDfGy 






DIAHUEBS awo dia 20 di october, Ministerio di Ense- 
ñansa ta organisa un “kick-off event” pa lansa e proyecto 
di intercambio internacional pa scolnan bou di e nomber 
di “World Class Scholar”. 

E proyecto “World Class Scholar” ta un proyecto di in- 
tercambio entre docentenan y scolnan di e estado South 
Carolina na Merca cu docentenan y scolnan den resto 
di mundo. 

“World Class Scholar” ta un iniciativa di e organisacion 
Envision South Carolina den colaboracion cu South 
Carolina State Department of Education y College of 
Charleston. 

Como cu Aruba tin un lazo estrecho cu e estado di South 
Carolina na Merca rib’e tereno di educacion nos isla a 
wordo acerca pa participa na e proyecto aki cu ta comple- 
tamente gratis y ta wordo facilita na tur e docentenan y 
scolnan interesa den nos sistema local. 

Docentenan por participa individual of como grupo na 
e proyecto aki. Durante di e kick off event nos lo tene 
un skype sesion cu e organisadornan di e proyecto aki 
p’asina duna mas informacion y tambe intercambia di ex- 
perencia cu tur e interesadonan di nos scolnan di Aruba. 
Tambe lo tin oportunidad pa tur esnan presente haci 
pregunta. 

E kick off event pa e proyecto di “World Class Scholar” ta 
tuma luga diahuebs 20 di october di 2:00pm pa 4:00pm 
den e presentatiezaal di Cocolishi na Bestuurskantoor 
na Oranjestad. 

Participacion na e proyecto y na e kick-off event ta 
completamente gratis. 

Mirando cu nos tin un capacidad limita pa e evento 
nos ta pidi tur docente, cabesante/director of directiva 
di scol cu ta interesa den e proyecto aki pa registra via 
Ministerio di Enseñansa dor di manda un email na 
j.vanderlinde@arubagovernment.aw cu specificacion 
di nomber y scol. 

Ta pidi tur scol y docente interesa pa registra via email 
prome cu e evento. 

Ministerio di Enseñansa ta enfatisa e importancia di 
iniciativanan pa stimula mas intercambio internacional 
y cultural den enseñansa y ta sumamente entusiasma 
cu e oportunidadnan cu e proyecto aki ta brinda nos 
docentenan y nos studiantenan di Aruba. 

Nos ta spera di por conta cu un interes grandi for di 
maestronan pa e proyecto unico aki. 

E programa di re-integracion tambe ta bastante amplio 

E ta diseña pa prepara e delenide p'e lin e inslrumente 
y habiiidadnan pa reinlegra den cemunidad 


HECHO ta cu ta dificil pa 
kita e stigma cu ta existi 
rond di un persona cu a 
keda deteni. P’esey KIA ta 
traha cu otro serviocionan 
di Gobierno, manera Asun- 
to Social y fundacionnan 
manera FCCA pa yuda nan 
yega na trabao y un lugar 
pa biba. Tambe nan ta 
atende les tocante con pa 
prepara pa un entrevista 
pa trabao, con pa anda den 
e entrevista, y con pa traha 
un CV. 

Francis Franken, Hefe di 
Werkplaatsta agrega cu 
sa haya asistencia tambe 
di Chido Henriquez di 
Enseñansa pa Empleo den 
e proceso pa yuda e ex- 
detenido cu a logra su 
diploma haya un trabao. 
Terry Gumbs ta di opinion 
cu en general e parti social 
na Aruba mester wordo re- 
enforsa, mester haci mas 
pa hubentud. 

El a observa cu no tin un 
“vangnet” pa hubentud 
y Gobierno y e comuni- 
dad mester ofrece nan un 
poco mas sosten, sea den 
forma di deporte of otro 
actividad. 

Bida no ta bay scol y bin 
cas, mester tin otro activi- 
dad unda ta pone e mucha 
central p’asina forma un 
persona “well rounded” 
den comunidad. 

Gumbs ta reconoce cu 
e enfasis awendia no ta 
riba e mayornan so, pero 
henter e comunidad por 
participa n’e proceso di 
desaroyo di e hoben, in- 
cluyendo un bon coach, 
un bon juffrouw, y cada 
ciudadano. 

Simplemente dor di bisa 


“bon dia” na un mucha 
canando riba caya cu no a 
saluda, e mucha ta bira y 
keda consciente di esnan 
rond di dje, y e mes ta 
bisa “bon dia” e siguiente 
biaha. 

Nos tur tin cu pone man na 
obra pa yuda nos huben- 
tud, pasobra nan ta di nos, 
Gumbs a conclui bisando. 

Francis Franken ta con- 
tento cu Director di KIA, 
Rocco Tjon, ta brinda su 
sosten pa inclui vooral e 
hobennan den trabao den 
werkplaats. 

E ta di opinion cu e tra- 
bao den werkplaats no ta 
solamente parti di nan for- 
macion, pero ta un opor- 
tunidad pa papia cu nan 
y motiva nan, encurasha 
nan y duna nan conseho. 
El a expresa cu ohala tur 
caminda por tabatin e 
gana pa yuda e hoben- 
nan den nan proceso di 
re-integracion despues cu 
nan completa nan castigo. 

Dia 24 di october e 
prome tres lesnan ta 
cuminsa 

Manuel Salazar tin 23 
aña di servicio na KIA y ta 
werkmeester den e werk- 
plaats. E ta siña e hoben- 
nan con pa arma un auto 
for di “parts” te n’e ultimo 
tokenan, incluyendo spuit- 
mento di e autonan. E ta 
duna les di electro tambe. 
Salazar ta remarca cu e 
detenido ta beneficia di 
e certificado pa yuda nan 
haya trabao, sinembargo 
hopi biaha nan no ta com- 
pronde pakico nan mester 
haya un “papel”, esta e 
certificado. 

E ta di opinion cu e parti 


social tambe ta hopi im- 
portante, pues ora cu e 
hobennan ta cerca dje den 
werkplaats, nan ta haya 
un chens pa combersa y 
asina ta saca afo tambe 
unda nan ta pega cu nan 
educacion y kico por haci 
pa yuda nan. 

Mayoria di e detenidonan 
ta bon den e parti di ha- 
bilidad, nan ta “handy” y 
tin gana di siña y cambia 
nan bida. 

E gana t’ey, segun Manuel 
Salazar, y pues e ta agrega 
na loke Terry Gumbs a 
bisa, cu e personal ta haci 
di nan parti pa yuda nan 
cu e parti teoretico pa nan 
por logra “slaag” p’e parti 
ey di e curso. 

Salazar ta bisa cu “ta 
great” pa topa e person- 
anan cu a traha cun’e den 
werkplaats, y pa mira cu 
hopi di nan tin gana pa 
sigui bay dilanti, asina su 
mesun gana y motivacion 
pa sigui traha cu otronan 
ta keda halto tambe. 

Un funcion importante di e 
werkplaats ta e formacion 
di e persona y su relacion 
cu otro persona, nan ta 
sera amistad cu otro, y 
ta siña traha den team, y 
asina nan ta compronde 
tambe cu ora cu nan bay 
traha pa un compania nan 
por y sa con pa traha den 
un team. 

Un di e desaroyonan nobo 
cu Manuel Salazar ta con- 
tento cun’e ta cu porfin 
a logra pa haya ofrece e 
hendenan muhe tambe un 
oportunidad pa traha den 
werkplaats, y nan ta haci- 
endo uzo di e oportunidad 
aki cu entusiasmo. 




SPECIAL 


297oo 


5943263 /5826732 H 

hermusriischoolnv.com 


IIERmUi 

Rijschool NV. 


SIVIDIVI 1-C O’stad 


RlfLES 


DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7/agon specváv% 



Samsung note edge 


bhj sport 4.5 
afl. 210.00 


SamsungsS minl 
afl. 315.00 


Also: Samsung S6 , s6 minl, Samsung S4. Samsung 4 mini, S3 mini etc. 
Accessories for all Samsung and Iphone models 


Toshiba Laptop 16.6 * 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
FTunes glft cards $ 10.00, $ 15.00 and $25.00, 
Google play cards and Playstation Netvvork cards. 


Sales, repair and accessories for all Samsung models and other cellulars. 
Unlock, reload, reset, upgrade, replace lcd, keypad, speaker etc. 

Caso di pastor perverso sexual 
Orlando Balentina ta birando pió 



WILLEMSTAD - E homber Orlando Balen- 
tina cu ta yama su mes Pastor y tin un misa den 
Groot Kwartier tras di Mangusa, tabata den 
sala di Corte un biaha mas pa continuacion cu 
tratamento di su caso pro forma. 

Entre tanto pastor Orlando Balentina di 52 
aña di edad ta enfrentá mas cu 18 acusacion, 
tur ta casonan inmoral den forma di abuso 
sexual cometé cu principalmente muchanan 
menor di edad. 

E periodo den cual el a cometé su actonan di 
perversidad sexual cu menor di edad ta cubri e 
periodo for di aña 2003 te aña pasá entre cua 
periodonan sea córtico di luna of aña caminda 
el a abusá di un of mas di e vfctimanan. 
Manera ta sali na cla, e tabata biba su fan- 
tasianan sexual y na vários ocasion a inclui 
penetracion den curpa di e menornan di edad 
y/of otro actonan sexual cu a causa impacto 
masha grandi mes riba esnan conserni. 

Tratamento di e caso biaha pasá durante luna 
di juni 2016 den man di un otro Huez, pero 
entre tanto mas vfctima a acudi serca husticia 
ya cu nan tambe kier husticia. 


Y manera Fiscal a anticipá den e dagvaarding, 
no ta exlui e posibilidad cu lo tin mas persona 
pa bin pa bati riba porta di husticia. 

ABOGADO ALICIA BLONK 

E caso contra e homber Orlando Balentina 
a continuá cu abogado mr. Alicia Blonk pa 
defensa di e acusado reforsá pa señora mr. 
Harlequin for di Hulanda. 

Na cierto momento Huez mr van den Enden 
a preferá pa laga e publico bandoná sala di 
manera cu entre Huez, Fiscal y abogadonan 
por haci algun palabracion estricto cu ta limitá 
e posibilidad cu cierto informacion delicado 
y ferfelo lo por subi caya cu nómber di cierto 
testigo etcetera. 

Tur cos ta mustra cu ta un caso cu lo bay dura 
hopi largo y cu mester scucha masha hopi 
testigo mes. 

A stipulá 8 di februari 2017 pa continuacion 
di tratamento di e caso Pro-Forma, siendo cu 
dianan 17 y 19 di mei 2017 ta keda reservá 
pa tratamento di e caso aki riba su contenido. 

Loke a bin dilanti durante cu e caso a continuá 
cu portanan será, natural prensa tampoco no 


ta dispone di dje. 

Hecho ta cu un parti di e tribuna publico ainda 
tabata reservá pa debotonan y bishitantenan 
fiel di e misa caminda pastor Orlando Bal- 
entina tabata cometé su actonan inmoral y 
bochornoso cu muchanan menor di edad y su 
demas victimanan. 

Riba peticion di Fiscal di Ministerio Publico y 
e defensa, a yega n’e conclucion cu lo mester 
scucha vários testigo. 

E peticion pa laga pastor Orlando Balentina 
bay cas temporalmente lógicamente a keda 
rechasá redondamente. 

Tratamento di e caso diabierna a cuminsá 
13’or, pero un gran parti tabata cu portanan 
será y asina ey a dura te 6’or. 

Enfin, tumando nota di e dagvaarding, Pastor 
Orlando Balentina moralmente mirá tabata un 
desaster cu a surpasá tur regla di moral ancrá 
den biblia. 




AVVE 

Main 


www.facebook.coni/awemainta 

www.awemainta.com 


#1 Online 


















































AWEMainta Dialuna, 17 October 2016 


11 


Doño di Diario, 
Jossy Mansur 
a bay sosega 



MASKE nos sa cu e tabata malo, pero cu e Todopod- 
erso lo no a yam’e asina liher, pero diasabra mainta 
el a bira conoci cu Jossy Mehsen Mansur a fayece na 
edad di 82 aña. 

Jossy Mansur taD un conocido periodista, fundador 
di su propio corant Diario, despues si tabata encarga 
cu e corant Prome, e seminario Brindis y pa algun 
aña a representa EXTRA na Aruba. 

Jossy Mansur ta casa di Nuhad Mansur y tin 4 yiu. 
Sigur su señora tabata su consehero mayor. Pa al- 
gun tempo caba Jossy Mansur a recupera basta di e 
malesa di cancer. Varios biaha el a bay den exterior 
pa su salud y tabata sinti su mes hopi bon despues di 
e tratamentonan na Colombia. E tabata bon bon na 
tino y yen di animo y ainda tabata scirbi su editori- 
alnan ultimo simannan. 

Mirnado cu e ta birando grandi, el a dicidi 2 aña 
pasa pa pasa poder di e drukkerij y e corant over 
pa su yiunan. Diario a ser pasa pa su yiu Jossito 
Mansur, mientras cu Luis Miguel a keda encarga cu 
e imprenta. Como periodista, Jossy Mansur a scirbi 
varios buki. Tambe e ta autor di dos diccionario na 
Papiamento. 

E tabata un fuerte luchador banda di Betico Croes, 
den feliz memoria pa Status Aparte di Aruba, y a 
biaha pa varios pais, pa Aruba haya su status cu el a 
bin ta bringa pe. 

Cu e perdida di Jossy Mansur sigur Aruba a perde 
un baluarte importante den Aruba su historia. E 
tabata fuerte cu su opinion cla y raspa. A pasa den 
batayanan politico hopi fuerte como periodista sin 
cu nunca el a sucumbi pa cualkier menaza di cualkier 
gobernante of Gobierno. Cu Jossy Mansur sosega na 
pas y hopi forsa n’e famia. 


Caso Babel Scholle/vaii der Dijs 
lo la den Cerle dia 26 eclober 



WILLEMSTAD - Diarazon 26 di óctober awor Corte di Husticia lo tene un sesion 
preparativo previo tratamento di e caso di apelacion cu Gerrit Francisco Schotte y 
su compañera di bida Cicely van der Dijs a entamá contra nan condená den promé 
instancia. E investigacion a hiba e nomber Babel. 

Den Corte di Promé Instancia Huez a haña e lider di MFK culpabel y a condené pa 
e.o. corupcion; falsificacion di documento y labamento di placa. 

Mientrastantu Schotte y van der Dijs a core cu nan abogado defensor local original 
y a contratá e abogado penalista Hulandes Geert Jan Knoops. 



iStore 

A R U B A 

Ponton 67B| Caya Betico Croes 49 | Oranjestad, Aruba | 588.2167 | www.istorearuba.com 

Servicio pa 
Comunidad 


. -Mainl;^ 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Cruz N.V. 

Pariba di Brug: 

San Nioolas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medieo San Nieolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nui 

■■ Media 

I il ■ 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


Oficina Central di Estadistica ta presenta e resultadonan principal di 

Indice di Prijs di Consume (CPI) 
pa luna di september 2016 


E CPI pa luna di september 2016 
ta 117.35, loke ta representa un 
subida di 0.2% compara cu e in- 
dice di augustus 2016 (117.17) 
y acumulando p’e aña 2016 te cu 
na september un caida di 0.9%. 

E cambio di e CPI pa e ultimo 
diesdos (12) lunanan (september 
2015 te cu september 2016) ta 
-0.7%, un caida di 1.0 punto di 
porcentahe (ppt) compara cu e 
periodo corespondiente di aña 
pasa (0.3%). 

E promedio anual di e tasa di in- 
flacion p’e periodo di september 
2015 te cu september 2016 ta 
-1.0%, un caida di 2.1 ppt com- 
para cu e 1.1% registra den e 
periodo di september 2014 te cu 
september 2015. 

Durante e luna aki, ocho (8) di e 
diesdos (12) sectornan a registra 
subida di prijs. E subidanan cu 
tabatin e mayor efecto riba e CPI 
a wordo registra p’e sectornan di 
“Vivienda” (0.2%), “Cuminda y 
bebida no-alcoholico” (0.4%) y 
“Transporte” (0.3%), causando 
un efecto di 0.06,0.06 y 0.04 ppt, 
respectivamente. E subidanan 
den e restante sectornan a contri- 
bui cu un efecto di 0.06 ppt riba e 
CPI di september 2016. 

E subidanan aki a wordo con- 
traresta parcialmente dor di 
principalmente caidanan den 
e indicenan di e sectornan di 
“Recreacion y cultura” (-0.5%) 
y “Paña y sapato” (-0.6%), cu a 
contribui cu un efecto di -0.04 y 
-0.03 ppt riba e CPI di augustus 
2016, respectivamente. 

E caida den e sector res- 
tante a contribui cu un 
efecto di -0.01 ppt riba 
e CPI di september 2016. 

E subida den e sector di 
“Vivienda” a wordo causa 
principalmente dor di un subida 
di 1.2% den e categoria “Manten- 
cion y reparacion di vivienda”, 
causando un efecto di 0.05 ppt. 


E subida den e sector di “Cuminda 
y bebida no-alcoholico” a wordo 
causa door di un subida den e 
categoria “Cuminda” (0.6%), 
causando un efecto di 0.07 ppt. 

E subida den e sector di “Trans- 
porte” a wordo causa dor di un 
subida di 1.4% den e categoria 
“Gasto relaciona cu uso di ve- 
hiculo di transporte personal”, 
causando un efecto di 0.11 ppt. 

E caida den e sector di “Recre- 
acion y cultura” a wordo causa 
principalmente dor di un caida 
di 13.5% den e categoria “Va- 
cacion”, causando un efecto di 

-0.10 ppt. 

E caida den e sector di “Paña y 
sapato” a wordo causa principal- 
mente dor di un caida den e cat- 
egoria “Paña” (-0.6%), causando 
un efecto di -0.03 ppt. 

E canasta di consumo di e CPI ta 
consisti di 452 bienes y servicio- 
nan. Compara cu augustus 2016, 
30.1% di e bienes y servicionan 
aki a conoce un aumento di prijs 
causando un efecto di 0.58 ppt, 
mientras cu 32.1% ta mustra un 
caida di prijs, cu a contribui cu 
efecto di -0.43 ppt y pa e restante 
37.8% no tabatin cambio den 
prijs. 

Prijsnan di bienes a subi cu 0.5% 
na september 2016 y a causa 
un efecto di 0.29 ppt riba e 
CPI di september 2016. 

Prijsnan di servi- 
cionan a con- 
oce un 


caida di 0.4% y a causa un efecto 
di -0.13 ppt. 

E CPIC (core inflation) - CPI 
excluyendo e efecto di energia y 
cuminda - a registra na septem- 
ber 2016 un subida di 0.8%, un 
caida di 0.3 ppt, compara cu e 
periodo corespondiente di aña 
pasa (1.1%). 

E indice di energia - cu ta consisti 
di e productonan: Electricidad, 
awa, gasolin y diesel a registra un 
caida di 7.6%, cu ta 7.0 ppt mas 
abou compara cu e periodo core- 
spondiente di aña pasa (-0.6%). 
E indice di cuminda a registra un 
caida di 0.8%, cu ta 4.5 ppt mas 
abou compara cu e periodo core- 
spondiente di aña pasa (3.7%). 

E bestaansminimum pa un hogar 
consistiendo di dos (2) adulto y 
dos (2) mucha (edad 0-14 aña) 
na september 2016 ta Afl. 4,336, 
mientras cu pa un hogar 
di un (1) adulto e suma ta 
Afl. 2,065. 

Introduciendo proceso nobo di 
resocialisacion y rehabilitacion 

KIA la amplia 
oportunidadnan pa 
presonan siña un efishi 





UN simpel “bon dia” y “bon 
tardi”. Si uza e palabranan aki 
cu e mucha cu a pasa dilanti 
bo cas sin cuminda, e mucha 
mes ta corda su otro dia pa bisa 
“hallo”. Asina simpel e ta p’e ser 
humano di cualkier edad, for di 
mucha te adulto, pa ta “social”, 
reconociendo y expresando cu 
e ta parti di un comunidad. 

Un saludo cu respet di ser hu- 
mano pa ser humano ta forma 
un parti di e base di “ta social” 
y tambe ta unda e proceso di 
resocialisacion di detenidonan 
den KIA ta cuminsa. 

Terry Gumbs, kende ta 
“medewerker scholing en 
vorming” trahando na Kor- 
rektie Institutuut Aruba (KIA) 
pa casi 12 aña, ta splica cu 
entusiasmo tocante di e pro- 
grama nobo di resocialisacion, 
re-integracion y educacion cu 
ta desaroyando na KIA. Nan 
ta discuti y siña tocante disci- 
plina, reglanan y con pa anda 
cu otro. 

Mayoria di e detenidonan a 
siña tur e puntonan aki tempo 
nan ta chikito, pero mester 
di un guia pa refina nan ha- 
bilidadnan. Respet pa otro ta 
central den e proceso. 

E implementacion di e pro- 
grama aki a cuminsa caba, y 
ta ensera 4 curso cu ta wordo 
organisa cu colaboracion di 
DTI y Enseñansa pa Empleo; 
lassen (welder), pipefitting, 
electro y automonteur. E cur- 
sista ta ricibi un certificado di 
Enseñansa pa Empleo (EPE) 
despues cu e completa e curso. 
Cada curso ta inclui un parti di 
teoria y un parti practico. 

A nota cu hopi cursista tin difi- 
cultad cu e parti teoretico, pa 
cual EPE ta exigi entre 20 pa 
30 ora pa cada curso. 

Aki ta unda cu e personal di 
KIA encarga cu e educacion y 
formacion ta pone extra di nan 
parti p’e cursista keda motiva, 
cumpli y logra su certificado, 
cual ta reconoci pa negoshi y 
instancianan na Aruba. 


E cursonan ta tuma lugar di 
dialuna pa diabierna y tin 
algun les mainta y otronan 
ta programa pa atardi. Cada 
bez entre 70 pa 80 persona ta 
bezig cu un of otro parti di nan 
proceso di desaroyo. General- 
mente e lesnan tin un duracion 
di tres ora y mey pa cuater ora. 
KIA kier mas “success sto- 
ries”, Terry Gumbs a laga sa. 
E ta splica cu a cuminsa cu un 
programa piloto, unda cu ta 
trahando cu e hobennan entre 
15 pa 19 aña di edad, como cu 
nan ta forma parti di e futuro 
di Aruba. 

No tur ex-detenido ta recuri 
bek na crimen, y tin suficiente 
storia di exito pa comparti. 

Hobennan cu ta na nivel di 
MAVO cu no a caba scol ta 
logra nan diploma pa medio 
di examenbureau y un grupo 
di docente cu ta traha cu nan. 
Ademas, tin hobennan cu ta 
bay ainda mas leu; nan ta sali 
for di KIA cu nan diploma di 
HAVO den nan man. 

Gumbs ta agrega cu e ta con- 
tento ora e topa ex-deteni- 
donan trahando como waiter, 
handy-man, na WEB, y den 
otro trabaonan; nan ta cambia, 
nan ta haci un bon esfuerso 
probechando di oportunidad- 
nan cu a haya den KIA y nan ta 
scirbi nan mesun storia di exito. 
E largura di su sentencia ta 
determina tambe cua cursonan 
e persona por tuma, como cu 
no ta deseabel pa un persona 
cuminsa un curso y despues 
e no por cab’e como cu e ta 
bayendo cas. Hopi detenido 
cu no ta keda KIA pa un tempo 
largo tin oportunidad pa tuma 
e curso di pipefitting, cual no 
ta uno largo. 

E seleccion di e cursistanan 
y nan orario ta bay a base di 
consehonan di e hefenan di 
departamento, como cu tin 
cu tene cuenta cu relacionnan 
entre e detenidonan y tin di 
nan cu no por ta hunto den e 
mesun espacio pa motibonan 
di seguridad. 

Hopi preparacion andando 

San Nicolas lo ta centro di 
celebracion diasabra awo 

Un espectaculo nunca bisto pa e concierto di aña 

“ARUBA Ban Celebra”, esey ta e invita- 
cion cu tanto Minister ing. Mike de Meza 
di Asuntonan Economico, Comunicacion, 
Energia y Medio Ambiente, hunto cu e 
compania nobo Refineria di Aruba, a lansa 
na henter comunidad. 

Mientrastanto den fin di siman por a nota 
cu a cuminsa traha e escenario riba cual e 
celebracion lo tuma luga cu bandanan local 
y internacional. 

Tanto Gobierno, siendo doño di RDA, como 
tambe RDA cu awor ta maneha e refineria y 
e compania FMSA (Fuels Marketing & Sup- 
ply Aruba), ta masha orguyoso di e logro 
historico aki, despues di 4 aña cu e refineria 
no tabata mas den operacion regular. 
Tambe tin motibo pa celebra, pasobra ta 
despues di 92 aña cu Aruba porfin ta haya 
e refineria den nos man. 

Aruba a bira doño di e facilidadnan y ta 
huur cu Citgo Aruba, cu desde 1 di october 
ta encarga pa renoba e facilidadnan pa por 
cuminsa opera como un “upgrader”, den 
proceso pa produci un producto cu refineri- 
anan ta uza pa produci un producto final 
manera kerosin, diesel, gasolin y otronan. 

E compania High Performance ta encarga 
cu luz y sonido durante e evento cu ta cum- 
insa diasabra awor desde 4:00pm caba. 
Pa esey e productornan di e compania ya 
a cuminsa construi e escenario, ta prepa- 
rando henter e facilidadnan na Carnival 
Village, unda e concierto gratis aki lo tuma 
luga. 

Lo conta cu presentacion di Mike Super 
Disco, OBS Brassband, PopCorn Danc- 
ers, Tsunami, Janiro Eisden, Vince Irie di 
Hulanda, OREO, Le Groove, sigui pa un 
show di vuurwerk y pa cera e anochi cu 
presentacion di “The Queen of Bacchanal”, 
esta Destra! 

Ta corda tur hende cu lo rifa bonnan di 
gasolin cada ora despues di 7:00pm, entre 
tur esunnan cu registra pa participa entre 
4:00pmy 7:00pm. 

E productonan di e evento ta garantisa 
cu ta preparando un espectaculo di luz y 
sonido di tal forma cu esaki lo bira e conci- 
erto di aña, pa celebra e logro di aña tambe, 
esta e reapertura di nos refineria. 

Ta pidi publico pa yega trempan, pasobra 
ta spera algun mil hende pa hunto nos 
celebra inicio di un era nobo pa henter nos 
pais, pero particularmente pa San Nicolas 
y pariba di brug. 

Bunila aperlura di 
Ling & Sons Bakery 

























DIASABRA 15 di october 2016, Ling & Sons a celebra 
e apertura oficial di e bakery nobo. Durante e apertura 
e team di bakery ta tin e honor di corta e cinta y asina 
invita e publico presente pa drenta den bakery nobo. 

Clientenan a keda sorprendi, cu e presentación masha 
bunita mes cu e chefnan a prepara di diferente bolo y 
pan. 

Ling & Sons Bakery tin awor un variedad mas grandi di 
diferente tipo di pan, pastries y bolo. Tur e pan y bolonan 
ta wordo traha na Ling & Sons su bakery mes. 

Esaki ta posibel pa motibo cu Ling & Sons a incrementa 
su espacio di produccion, tin tambe machinan nobo y 
moderno p’asina por trece pan y bolo fresco fresco y di 
super bon calidad. 

Ling & Sons ta invita un y tur cu no a pasa ainda, pa pasa 
bishita e bakery. 

E bakery tambe ta cla pa tuma bo pedido di bolo. 

Ling & Sons kier a tuma e oportunidad pa duna danki 
na tur cliente cu a bin celebra e apertura di e bakery. 
No lubida cu diasabra awor e supermercado tin otro gran 
evento na caminda: E nice to Meatyou Festival, diasabra 
22 di october di 12pm pa 5 pm. Pa mas información 
bishita www. lingandsons. com of Facebook page www. 
facebook. com/lingandsons 

Nochi di Baliadornan cu Festival di Canto 60 + 

E añci aki alrabe Fundacien 
Movemiento ta Bida ta organisa 
su exitoso Nochi di Baliadornan 



ESAKI lo ta pa di 5 biaha cu FMTB 
ta organisa esaki y a bin cu e concep- 
to di Nochi di Baliadornan p’asina 
tur esnan cu kier move riba pista 
por balia sin stop ya cu musica lo 
t’ey constante. 

E aña aki FMTB a bin cu un concepto 
nobo cual ta un Festival di Canto cu 
cancionnan di Pasco canta pa nos 
cantantenan 60 +. Mientras nan ta 
canta abo por balia, kiermen no tin 
nodi keda sinta so. 

Banda BADU lo compaña tur e can- 
tantenan y tambe nan lo deleita e 
publica cu musica baliabel. 

Pa ta sigur cu tur hende ta pasa 
dushi den airco y cu bon servicio 
nos ta bolbe tene nos anochi special 
aki den Renaissance Ballroom riba 
diasabra 12 di november 2016. 

E aña aki nos ta bay cuminsa ya pa 
6’or en punto cu e Festival di Canto y 
e anochi ta bay termina cu e orkesta 
di tur tempo “La Nueva Fuerza”. Seis 
ora largo un y tur por disfruta di nos 
fundraising cu bon musica y un pista 
di balia hopi grandi. 

FMTB a dicidi tambe pa baha e prijs 
di entrada te cu AFL 35,00 pa per- 
sona y por busca carchi na Cliffix, 
Precious Anardey na Savaneta, Cas 
di Cultura, oficina di FMTB y tur 
participante. 

Cantantenan di 60 te cu 82 aña lo 
ta rib’e tarima. 

Bin wak Osbelio Antersijn enterpre- 
ta su “Triste Navidad” yen di sabor 
autentiko of Jenny Ras den su ino- 
lividabel “Soy feliz en la Navidad”. 

Lo tin un total di 8 dama y 7 ca- 
bayero cantando den diferente 
idioma manera Ingles, Hulandes, 
Papiamento y Spaño. Diferente 
ritmo manera Calypso cu Gordon 
Toussaint cantando miho cu Sparro. 
Si bo kier pasa un anochi gozando y 
baliando awor ta bo chens pasobra 
esaki lo ta un biaha so cu Haydee 
Rodriquez lo canta su “Kloknan di 
Pasco” pa bo marca paso riba un 
dushi wals. 

Reserva diasabra 12 di november 
pa 6’or di atardi te cu 12 di anochi 
Song Festival baliabel cu Nochi di 
Baliadornan cu BADU y La Nueva 
Fuerza. 

Blue Marlins Neutrogena Campeon den wega 
Internacional di Baseball Pony League 



DELASTER weekend di 
vakantie, deporte di baseball 
den Pony League tabata ac- 
tivo. Den categoria 5/6 y 7/8 
team dos team di Corsou a 
bin Aruba pa hunga un wega 
internacional cu teamnan 
di Aruba den e categoria aki 
menciona. 

E actual campeon di Pony 
League Himno y Bandera 
Blue Marlins Neutrogena a 
defende su titulo y muchanan 
a hunga un baseball style di 
MLB, caminda cu a gana e 
team di Giants Conar y e team 
di Centro di Bario Noord Divi 
Impact, djey a hunga cu Hur- 
ricanes Crown y a cay venci y 
despues bira gana e team di 
Corsou. 

Cu 1 wega perdi Blue Marlins 
Neutrogena ta clasifica como 
number 1 den standing. Pa 
dialuna merdia weganan a 
continua na veld di Seroe 
Pretoe na Paradera caminda 
4 team a hunga semi-finals. 
Blue Marlins Neutrogena ta 
gana Giants Conar y e Team 
di Corsou ta gana Hurricanes 
Crown. Finale a start sali 
5’or di atardi caminda Blue 
Marlins Neutrogena ta gana 
e team di Corsou cu score di 
12 - 6 . 

Un pabien ta bay na nos 
muchanan y coaching staff 
di Blue Marlins Neutrogena 
cu e resultado como Campe- 
on di e Campeonato Aruba 
vs Corsow 7/8 y tambe n’e 
team di Corsow cu a sali sub- 
campeon. 

MVP di e wega a sali e ho- 
bencito Randall Guerrero 
cu tres tremendo bataso den 
outfield. Den categoria 5/6 
Campeon a sali Giants Pico 
Bello y sub-campeon White 
Sharks Dragon CD/Trendy 
Home 

Un danki n’e Organisacion di 
Pony League p’e tremendo 
weekend di baseball Aruba 
vs Corsou. 

Playoff Final HEINEKEN di Aruba Softball Bond a termina 


Royal Power ta derota Pizza Hut Monster den wega 
crucial 16-12 pa titula CAMPEON di Aruba 2016 



PLAYOFF Heineken di Aruba Softball Bond dedica na Minguel Tromp 
y Emelina “Mamai” Loopstok a yega su final. 

Despues di un serie hopi intensivo entre e dos ekipo cu a brinda fanati- 
cada un espectaculo enolvidabel cual a bay porcierto tur 5 wega cual 
finalmente a termina diabierna ultimo cu e ekipo campeon di 2015 
reteniendo su titulo un biaha mas como e campeon indiscutibel. 

Den e serie di “best out of 5” Royal Power a bay riba 1-0, pero mesun 
dia Pizza Hut Monsters ta empata e serie 1-1. 

Pizza Hut Monsters den wega number 3 ta gana esaki haciendo e serie 
2-1 pa pone Royal Power lomba contra muraya. Den wega number 4 
Royal Power ta saca un victoria di 8-6 pa empata e serei 2-2 forsando 
un wega decisivo. 

Diaranson, sinembargo, e wega desisivo a inicia pero no por a termina 
como cu den reglamento di campeonato ta stipula cu no lo habri un 
inning despues di 12:00am y aki Pizza a protesta y corectamente ASB 
a tuma e decision pa para e wega den top di 4 inning. 

Pizza Hut a score 6 careda den prome inning y tabata gana 6-0, pero 
momento cu e wega a wordo para Royal Power tabata ganando 13-12. 

Diabierna di acuerdo cu reglamento di campeonato y tambe reglamento 
internacional e wega a continua den di 4 inning p’asina bay termina. 
Royal Power ta probecha anotando 3 careda mas riba un hit crucial 
di Jomark Flanegin pa segura e victoria y celebra un otro titulo di 
campeon. 

Royal Power 16 careda, 16 hit, 3 error. Pizza Hut Monsters 12 careda, 
12 hit, 3 error. 

Jomark Flanegin ta gana e partido, mientras Richinell Matos ta resulta 


pitcher perdedor. 

Miho bateadornan pa Royal Power ta Jomark Flanegin di 4-3, Jair 
Thomspon di 4-2, Eldrick Dijkhoff di 4-3 incluyendo un cuadrangular 
di 3 careda, Gregory Krosendijk di 5-4, Giandrick Lacle di 2-1, Richard 
Flanegin di 1-1. 

Pa Pizza Hut Monsters a destaca na bate Derward Ruiz di 5-3, Jerrold 
Martijn di 5-2, Richinell Matos di 4-2, Angelo Laurant di 3-2 incluyendo 
un cuadrangular den deep center. 

Pizza Hut Monsters ta menasa den cabez di 7 inning, pero cu un rolling 
fuerte pa primera Cannister ta fildea pisa y tira seguna pa completa un 
“double play” y asina caba cu tur speransa. Jomark Flanegin ta ricibi 
e premio di MVP di serie final, mientras Pizza Hut Monsters a ricibi 
trofeo di sub-campeon y Royal Power e trofeo di campeon. 

Un campeonato di 168 wega cu un bunita final yena cu emocion. Pa- 
bien na tur cu a destaca. Durante siman duna un relato di premionan 
individual. Softball ta den su Gloria! 11 

Cambionan den edicion 2016 di TEDx Aruba a resulta positivo 








MIEMBRONAN di Bureau Innovatie y Stichting 
TEDx Aruba no solamente ta realisa e preparacionnan 
necesario pa organisa e evento anual di TEDx Aruba, 
pero tambe a tuma e tempo pa evalua e resultado y 
tuma na consideracion comentario y recomenda- 
cionnan haci pa semper keda mehora e ehecucion di 
e proyecto. 

Esey tabata riparabel ya caba den e di dos edicion 
cu a tuma lugar dia 23 di september ultimo. E orario 
nobo p’e programa a resulta hopi bon, segun Esther 
! Pezij -Broeksema, e Marketing & PR Manager encarga 
cu e evento grandi aki. 

“Sigur, sigur tabata un bon escogencia pa haci TEDx 
den dia.” 

E grupo di trabou ta sinti cu ya tin un cantidad di 
experiencia colecta. Ta aplica esaki n’e regla y regu- 
lacionnan di e organisacion TED. Manera ta conoci, 
TEDx Aruba ta un evento independiente cu ta conta cu 
licencia for di TEDx pa organisa e edicion riba nos isla. 
“E biaha aki nos a opta pa tin un programa den dia,” 
Pezij-Broeksema ta splica. 

“Nos a cuminsa 9’or y mey di mainta y caba 3’or y 
mey di atardi.” 

Den comparacion cu e aña anterior caminda e evento 
a tuma lugar den oranan di atardi pa anochi, e cambio 
aki a haci un diferencia positivo. 

“Hopi hende mas tabatin e chens pa participa den e 
evento y nan tabata mas enfoca,” e Marketing & PR 
Manager a añadi. 

E evento a yena e sala principal di Cas di Cultura den 
su totalidad pa tende for di mas di 10 orador local e 
internacional riba e tema di ‘What If si ta sacudi e 
status quo riba diferente tema den e tereno di tecno- 
logia, educacion y diseño. 

E evento cu ta un iniciativa di Ministerio di Asunto 
General, Ciencia, Tecnologia y Desaroyo Sostenibel 
lidera pa Prome Minister Mike Eman, tambe a wordo 
transmiti en bibo via internet. Pa mas informacion 
bishita www.tedxaruba.com 




























8ANCO Dl CARIBE 

OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 14 Oct, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(perlOO) 

CHF 

179.74 

180.46 


181.26 

Pond sterling 

GBP 

2.11 

2.16 


2.22 

Japanse yen 
(perl 0.000) 

JPY 

169.20 

170.75 


172.46 

EURO 
(per 100) 

EUR 

194.18 

195.95 


197.92 

Deense kroon 
(per 100) 

DKK 

25.35 

26.07 


26.87 

Noorse kroon 
(per 100) 

NOK 

20.70 

21.42 


22.22 

Zweedse kroon 
(per 100) 

SEK 

19.17 

19.89 


20.69 

Oradornan di TEDx Aruba 2016 a compronde, 
gusla y haci bon uzo di tema: Whal If? 



KIBRA e ‘status quo’ tabata e obhetivo di TEDx Aruba 2016. Pa medio 
di puntra ‘What If?’ organisadoman a brinda e oradornan e oportunidad 
di habri caminda pa idea y maneranan nobo di pensa y atende situacion 
personal of cu nos ta experencia como sociedad. 

E evento cu a tuma lugar diabierna 23 di september ultimo a conta cu 
mas di 10 orador cu a trece dilanti topiconan riba tereno di Tecnologia, 
Educacion y Diseño, entre otro. E publico a reacciona positivamente 
riba cada un y tur di nan. 

“Ora cu nos a scoge e oradornan p’e tema aki, e no tabata hopi dificil,” 
asina Esther Pezij-Broeksema a duna di conoce refiriendo n’e proceso 
di seleccion cu a tuma lugar lunanan prome cu e fecha di e evento. 
“Tur e oradornan a compronde tambe kico nos tabata kier men cu e 
tema ‘what if?’, cada un por a yena nan contenido basa riba e tema ey; 
y tur a gusta cu nan a haya e chens pa contesta e pregunta di ‘what if?’ 
den e tereno di tecnologia, educacion y diseño.” 

Publico den sala principal di Cas di Cultura y n’e Live Viewing Events 
cu a tuma lugar den varios continente, a tende e presentacionnan inte- 
resante di oradornan di un variedad amplio di experticio y experiencia. 
Sarah Quita-Offringa, campeon mundial di Windsurfing y Indra Zaan- 
dam experto y consehero riba tereno cultural, tur dos di Aruba. 

Christo Nel, un profesor di Nijenrode University naci na Sur-Aftica; An- 
drea Sanders di Boulder Colorado, Directory Fundador di ‘Be Zero’ cu 
ta inspira, educa y activista di recycle nos desperdicio; Arthur Woods, 


un entrepeneur, autor y consehero pa companianan multinacional riba 
futuro di trabou; Andy Kirchner, di Curaçao, ta un sobreviviente di un 
tragedia cu a lage lam, pero a dicidi di sobrepasa esaki te cu awendia 
e ta un entrepeneur y activista p’esnan handicap den comunidad; 
Brian Heather, Fundador di ‘SolTera’, cu ta traha riba re-enforsa comu- 
nidadnan urbano via di costruccionnan sostenibel, sano y cu atencion 
pa medio-ambiente; Maurice de Hond, un entrpeneur Hulandes cu ta 
entre otro Fundador di The Steve Jobs School; Susan Piver, ta un “New 
York Times Best Selling Author’ di 9 buki riba comunicacion, relacion 
y mindfulnes. 

E evento anual ta un iniciativa di Ministerio di Asunto General, Ciencia, 
Inovacion y Desaroyo Duradero lidera pa Prome Minister Mike Eman 
y ta cuadra den e vision e creacion un industria di conocemento como 
pilar economico adicional pa pais Aruba. 

Pa mas informacion, bishita www.tedxaruba.com 


TEDMruba 

x= independently organized TED event 

Un soño di mas cu 6 aña a bira realidad 

Hoben y adulte awor por intercambia historia 
y cultura den Centro di Actividad di Rancho 

DIABIERNA tabatin apertura di Centro 
di Actividad Rancho pa tur hende bin 
conoce, e edificio situa den Koningstraat. 
“Pa nos sigur hopi importante cu nos por 
a yega na tin un lugar cu ta di Fundacion 
Rancho den e caya aki”, segun Clifford 
Rosa, Presidente di Stichting Rancho na 
apertura di nan Centro di Actividad. 
“Esaki ta un soño cu tabata den nos 
statutonan desde 2010 caba ora cu nos a 
inicia. Semper a haya cu ta necesario p’e 
bario di Rancho tin un centro caminda 
hoben y adultonan por yega na otro y 
intercambia. 

Sigur tambe tur e otro cosnan cu tin di 
haber cu cultura manera conservacion 
di historia di cultura, p’esaki mester un 
centro caminda por yega na otro. 
Aworaki tin e lugar riba huur, pero e de- 
seo ta pa pronto recauda suficiente fondo 
pa adkiri esaki y p’e por bira e prome “as- 
set” di e fundacion.” Esaki segun sr. Rosa 
ta duna e fundacion forsa pa sigui move 
pa un miho futuro di Rancho. 

E fundacion tey pa diferente artista y otro 
cosnan cu tin di haber cu cultura y segun 
e Presidente di e fundacion, ta hopi cos 
tin cu ta haciendo y cu a hace caba y tur e 
proyectonan aki lo haya un punto central 
aworaki. 

Tambe ta inicia cu un tour den Rancho 
cu ta pone cu no solamente hoben di scol 
of localnan lo tene bishita riba dianan 
special manera 18 di maart. 

Pero un lugar caminda tur dia bo por 
bin bishita y lo tin un tour caminda cu lo 
mustra cuminda Caribense entre otro. 
“Como bario nos sa cu nos tin nos culi- 
nario, pero tambe cu e ta multi cultural, 
cual t’e aspecto ‘unico’.” 

“Tin espacio pa partnernan den sector 
priva colabora den e proyecto aki mi- 
rando cu ta serando un acuerdo cu Depar- 
tamento di Cultura aworaki. Pues si wak 
e, semper tabata boga pa tin e sistema di 
3 pilar cual ta: Pilar publico (Gobierno), 
Fundacion y tambe sector priva, e tres 
pilar nan ey mester por traha hunto pa 
por mira un desaroyo den tur aspecto,” 
sr. Clifford Rosa a termina bisando. 




























AWEMainta Dialuna, 17 October 2016 


23 



BuciDtj & Tara Beach Res^ 
mas halto di Green Globe H 




This is to certify that 

Bucuti & Tara Beach Resort 

Aruba 

Hos been oworded PLATINUM stotus 
for continuous certificotion over lOyeors 

Category - Hotels & Resorts 


Awc>rdeii 30 September 2016 


CR00084H-2016P 

Certificate 



MANTENIENDO e propositonan como 
e destinacion di mas ecologico den Caribe, 
Bucuti & Tara Beach Resort recientemente 
a logra su di 16 Certificacion anual di Green 
Globe y logra nivel Platinum. 

Cu un score fenomenal di 98 for di 100, 
Bucuti a resulta e hotel cu e score mas halto 
na mundo, continuando cu su mision di crea 
experencia di vacacionnan inolvidabel y na 
mes momento turismo sostenibel. 

Green Globe ta un prestigioso certificacion 
mundial como tambe un programa di mehora- 
cion desaroya specificamente p’e industria di 
biahe y turismo. 

E ta asisti organisacionnan pa mehora nan 
economia, social y un medio ambiente sos- 


tenibel, mientras cu ta wordo recompensa y 
reconoci p’esaki. 

‘The Green Globe Standard’ ta duna organ- 
isacionnan un structura pa conduci un evalu- 
acion amplio di nan funcionamento ambi- 
ental sostenibel, na unda nan por establece 
normanan, supervisa mehoracionnan y logra 
certificacion. 

Un seleccion di mas di 380 rekisitonan di 
cumplimento a wordo aplica pa 44 criteria di 
certificacion individual. 

Pa logra re-certificacion, Bucuti mester a 
mantene cumplimento di e 44 criterianan 
principal, manteniendo un progreso anual 
segun resultadonan anterior di audit. 

“E team di Bucuti ta traha hunto diariamente 


pa provee un experencia di vacacion sigur, 
sano y sostenibel cu ta beneficia nos bishi- 
tantenan como tambe e mundo cu nos ta 
comparti,” segun Ewald Biemans, Fundador y 
GEO di Bucuti & Tara Beach Resort y pionero 
den sostenibilidad di turismo den region. 

“Logrando Green Globe Platinum ta un confir- 
macion cu nos team ta dedica na normanan di 
certificacion riguroso y n’e esencia di preser- 
vacion di nos medio ambiente.” 

N’e ‘Caribbean Hospitality Exchange Fo- 
rum’ cu a tuma lugar siman pasa, Bucuti & 
Tara Beach Resort tambe a wordo honra pa 
‘Caribbean Hotel and Tourism Association’ 
como top finalista pa e ‘CHIEF Award for 
Best Practices’ den Sostenibilidad Ambiental. 

Oficina Central di Estadistica a organiza di 


1 3 di october pa 15 di december 201 6 


Un estudio bao di migrante y nan integracion na Aruba 



OFICINA Central di Estadistica (CBS) ta organiza den e periodo di 
13 di october pa 15 di december 2016 un estudio bao di migrantenan 
y nan integracion na Aruba yama “Aruba Migration and Integration 
Survey (AMIS)”. 

Meta di e estudio ta pa obtene informacion tocante caracteristicanan 
y moda di biba di migrantenan na Aruba. 

Segun e ultimo conteo di poblacion (Censo) teni na september 2010, 
e poblacion di Aruba ta consisti di 92 diferente nacionalidad y ta bin 
di 133 diferente pais. 

Gruponan mas grandi di migrante ta bini di Sur America, Hulanda y 
Caribe, pero tin gruponan tambe di paisnan manera China y Filipinas. 
N’e momentonan aki un tercera parti di e poblacion di Aruba a nace 
pafo di Aruba. 

GRUPO DI ESTUDIO 

E estudio lo dirigi su mes principalmente riba e grupo di migrante cu 
recientemente a yega Aruba. 

Esaki ta consisti di personanan cu a nace pafo di Aruba, pero cu a bin 
biba na Aruba den e ultimo 10 añanan. 

Tambe e miembronan di e famia di e migrante lo ser entrevista (inde- 
pendientemente si nan a nace na Aruba of no y cuanto tempo nan tin 
ta biba na Aruba). 

E estudio lo trata diferente tema manera: Garacteristicanan personal, 
historia di migracion, actividad economico, reclutamento y e situacion 


di bida n’e momento di migracion, intencion, conocemento y opinion 
di migrante riba Aruba y e famia di e migrante. 

ENCUESTA 

P’e estudio lo ser bishita 900 adres unda tin por lo menos un migrante 
cu recientemente a bin biba na Aruba. 

E adresnan cu lo wordo bishita a wordo escogi arbitrariamente y ta 
reparti over di henter Aruba. 

E encuestador(a)nan di CBS por wordo reconoci mediante di un badge 
cu nan number, portret y e stempel di CBS. 

E informacion obteni lo wordo procesa di un manera completamente 
anonimo y lo wordo usa unicamente pa genera estadistica agrega. 

Despues di e investigacion e informacionnan recolecta lo ser procesa pa 
traha tabelnan estadistico y e resultadonan lo ser presenta na publico 
pa medio di un publicacion. 

Tur encuestador envolvi ta obliga pa ley di tene secreto tur dato confia 
na nan. 

E cooperacion di comunidad ta di gran importancia pa haci e inves- 
tigacion un exito. 

Di antemano nos kier a gradici p’e cooperacion duna n’e investigacion 
aki. 

Pa mas informacion por tuma contacto libremente cu Oficina Central 
di Estadistica na telefon 524-7433 y puntra pa un miembro di e team 
di AMIS 2016 of via e-mail: cbs(a)setarnet.aw 

Xpresa bo mes 

Parlamento no ta compronde cu 
nombramento di Alfonso Boekhoudt como 
Gobernador, ta otro prueba con Gobierno 
Hulandes ta sigui mina Aruba su autonomia 

Pa: Candelario (Booshi) Wever 


CU sentimentonan mixto partido UPP a tuma nota di 
e decision di Gobierno di Reino diabierna ultimo cu a 
wordo ratifica despues dor di Rey Willem Alexander 
diamars ultimo, encuanto nombramento di un Gober- 
nador nobo pa Aruba. Pakico cu sentimentonan mixto? 

Pasobra un biaha mas nos por mira con Hulanda, apesar 
cu Minister Presidente Mike Eman t’e culpabel mayor, ta 
tribi di mina nos autonomia dor di “by pass” Aruba y no 
hiba por lo menos un deliberacion cu tanto Gobierno di 
Aruba como cu Parlamento di Aruba, riba e asunto aki, 
manera a sosode cu nombramento di tur tres Goberna- 
dornan di Aruba despues di 1986. 

UPP por comprende cu e lista di sr. Mike Eman, no ta e 
mihor lista y no ta cuadra cu kizas e profiel cu Hulanda 
ta pone, pero tog UPP ta kere cu si Gobierno di Hulanda 
ta respeta Aruba un tiki, lo mester por a delibera riba e 
impase aki. 

Apesar cu UPP ta pensa cu tin mas tras di asunto aki y cu 
ta Minister Presidente di Aruba mester duna claridad, 
e silencio di Gobierno di Aruba y lider di e pais aki, esta 
sr. Mike Eman, ta muestra di un posicion ambivalente 
di dje. 

E silencio di un banda ta parce cu Gobierno di Aruba lo 
no ta di acuerdo cu e nombramento aki, pero na mesun 
momento ta guli manda abou atrobe loke Hulanda ta 
impone. 

UPP kier ta bon cla cu, compara cu otro partidonan, nos 
no ta di hubilo, pasobra Hulanda a pasa Aruba of sr. Mike 
Eman un fastball. Nos no tin nada contra sr. Alfonso 
Boekhoudt y nos ta desea su persona tur clase di forza, 
sabiduria, firmeza y exito p’e posicion cu e ta bay carga 
awor. Y nos ta spera cu na momento cu ta rekeri esaki, 
demostra e caracter manera Gobernador saliente, sr. 
Freddis Refunjol a demostra na varios ocasion. 

Pues nos ta spera cu e no bira un “speelbal” ni di Hulanda 
y mucho menos di e Gobierno actual, cu a permiti Hu- 
landa kita kizas no un autoridad, pero si un previlegio 
deriva di e autonomia, respet mutuo, cu nos tin den 


Reino Hulandes. 

Te cu algun luna pasa sr. Mike Eman tabata bon pa Hu- 
landa pa a campaña pa un asiento den United Nations 
su Conseho di Seguridad. Pa tur e pendeldienst cu sr. 
Eman tabata haci, Gobierno di Hulanda no tabata tin 
sikiera e aprecio pa por a regla e asunto aki mas nechi? 
Of atrobe sr. Eman ta pensa di desvia atencion di e meno- 
sprecio demostra dor di Hulanda y bay hunga un wega 
di martir pa bolbe haya simpatia den pueblo? 

Of sr. Eman mes ta tras di e nombramento aki como 
recompensa pa “fabor” cu e futuro Gobernador a hasi 
tanto Henny como Mike Eman tempo cu e tabata traha 
na Interbank?? 

Algo hopi peculiar den henter e asunto aki ta cu un biaha 
mas tin un secrecia rond di e nombramento aki, cu ta 
bay contra tur regla di Good Governance. Aki Hulanda 
tambe ta pecando contra esaki. 

Loke tambe a hala nos atencion t’e hecho cu no UN pero 
TUR TRES candidatonan di e Mike Eman NO a pasa e 
screening haci dor di Hulanda p’e funcion di Goberna- 
dor. Un di e candidatonan t’e actual Minister di Finanza, 
Angel Bermudez. Si e NO a pasa e screening pa bira 
Gobernador, ta ken a screen e pa bira minister?? 

E screening riba nos futuro Gobernador ta ensera tambe 
su envolvimentonan straño tempo di e proyecto di mu- 
damento di nos waf? 

Si encaso cu sr. Eman ta contra di loke a sosode, mirando 
con constantemente Hulanda ta mete den nos autono- 
mia, anto a yega e momento pa sr. Eman tuma honor 
na su mes y entrega su retiro. 

Un biaha mas, como un partido cu su filosofia Betiquista, 
nos no por aplaudi e decision aki di Hulanda. Nos ta keda 
cu sentimentonan mixto, mescos tempo cu Gobernador 
di Aruba a keda sin firma, e presupuesto, ora cu e KB 
a bini. 

Mesun sentimento mixto ora cu Hulanda a impone un 
GAft riba Aruba. Ta ora pa sr. Eman saca su conclusion, 
cu ta bou di su gobernacion y su maneho, Aruba su au- 
tonomia ta kedando na filingrana. 

Un siman despues di bishita di grupo periodistico Europeo 

8 Media Mericano ta disfruta di centro di cultura y herencia San Nicolas 





UN grupo di 8 diferente medio di comunicacion Mericano tabata 
na San Nicolas admirando y disfrutando sacando potret di tur e 
arte. 

E grupo aki ta na Aruba actualmente den conexion cu e Eat Lo- 
cal Month. Mas y mas ta haci promocion y ta bin cu incentiva pa 
bishitantenan, conoce nos Cultural and Heritage City, Minister 
encarga cu Turismo Otmar Oduber a informa. 

Mester menciona cu e grupo aki ta bin Aruba un siman despues cu 
un otro grupo di periodista tabata di bishita na Aruba y como parti 
di nan tour a bishita nos ciudad di cultura y herencia San Nicolas. 
Algun di e medionan di comunicacion cu tabata presente ta Boston 
Magazine, Food Republic, The Daily Meal, Food Beast entre otro. 

Oficina di Turismo ta poniendo hopi atencion riba e centro di 
cultura y heritage cu ta San Nicolas, promoviendo e na nos bishi- 
tantenan. 

Tur esaki den preparacion pa cuminsa pone tur e informacion aki 
riba Aruba.com. “Pues ta wak cu ta cuminsa promove esaki, pues 
e fase dos awor cu ta pa cuminsa promove grupo di hendenan, bin 
cu incentiva, convencionnan etc pa bay conoce pariba”. 





























AWEMainta Dialuna, 17 October 2016 


27 


Fura stoel, spuit auto, BBQ Pit, tegel di beton, y nnas 

KIA ta ofrece producto y servicionan na comunidad 



E detenidonan na Korrek- 
tie Instituut Aruba (KIA) 
ta participa na diferente 
curso practico y durante 
di nan detencion ta siña 
diferente ofishi, pa cual 
nan ta ofrece tambe nan 
servicio y productonan na 
comunidad. 

Hefe di Werkplaats Fran- 
cis Franken a bisa cu e 
detenidonan ta ofrece e 
servicionan di spuit auto 
y fura stoel, y tin produc- 
tonan manera potchi di 
mata, tegel di beton, BBQ 
pit y banki na benta. 

Comunidad en general ta 
bon-bini pa yama pa mas 
informacion y/of un cita 
cu Franken of Judeska na 
number di telefon 524- 
6351. 

E trabao ta wordo haci 
bao di supervision di pro- 
fesionalnan cu hopi aña di 
experiencia, kende ta siña 
y guia esnan cu ta scoge pa 
participa n’e programa aki. 

Korrectie Instituut Aruba, 
KIA a muda pa su local- 
idad na Santo di Patia 
na San Nicolas dia 22 di 
september 1990, pues 26 
aña pasa. E prizon tin un 
populacion di un maximo 
di 200 detenido, parti den 
detencion preventivo, sec- 
cion di hende muher y sec- 
cion di hubentud. 

Na KIA tin mas o menos 
180 empleado trahando 
24 ora pa dia pa garantisa 
seguridad y atende cu e 
presonan den cuadro di 
e periodo cu nan mester 
sinta nan castigo cu e meta 
pa coregi nan erornan y 
sali atrobe como mihor 
ciudadanonan pa nos pais. 

Reaccion na declaracionnan di sr. 
Jesus Luongo na apertura di refineria 

Skirbi pa: Clyde Harms 


INCREDULO y cu consternacion mi a lesa den un corant local e de- 
claracionnan cu sr. Luongo, Vice-President di PDVSA, a haci durante 
e ceremonia di apertura di CITGO. E ceremonia tabata un celebracion 
di un acuerdo comercial entre CITGO y Refineria di Aruba (RdA). E 
hecho cu Gobierno Venezolano ta doño di PDVSA y cu PDVSA ta doño 
di CITGO ta haci cu esaki ta un acuerdo di un Gobierno cu otro? Si 
e ta mes, esaki no kiermen cu sr. Luongo mester introduci ideologia 
socialista di e Gobierno Chavista di Nicolas Maduro den e ambiente 
comercial. 

Ta absurdo cu sr. Luongo na e ocasion aki ta referi na principionan di 
e revolucion Bolivariano como “Principionan di construi un pais cada 
dia miho. Construi un socialismo y construi e maximo felicidad pa nos 
pueblo”. Si esaki ta riba agenda di CITGO y PDVSA pa Aruba, mi ta 
sugeri nos Gobierno bisa nan, “Thanks, but, no thanks”. 



Venezolanonan ta pasa oranan largo tur dia pa drenta 
un supermercado pa cumpra lo kc nan por haya. 



Despues di pasa oranan largo tur dia pa drenta 
un supermercado, esaki ta loke nan la haya. 


Aki na Aruha nos no mester di Gobierno revolucionario pa trece feli- 
cidad pa nos pueblo. Nos ta traha duro y honestamente pa tur loke ta 
toca nos. Nos pueblo ta bon na haltura di e “maximo felicidad” di nos 


rumannan Venezolano cu ainda no a huy di nan pais. Un pais caminda 
Arubianonan tabata bay pa haci compras, pero awor ta 
e pals di “no hay”, resultado di e ineptitud y corupcion di e Gohierno 
revolucionario. 

Puntra farmaceutico na cualkier hotica aki na Aruha cuanto remedi 
nan ta bende tur dia pa pashentnan na Venezuela. 

Pasa algun ora den PriceSmart pa mira e cantidad di comestihel, hahon 
di baño y di laba paña, pasta dental, cosmetica, material di limpiesa, etc, 
etc, etc cu Venezolanonan ta cumpra pa hiba of manda pa nan famia. 
Ami sa, pasobra mi señora y ami tambe mester cumpra tur e cosnan ey 
pa nos hendenan na Maracaibo por sobrevivi. 

Venezuela awor ta un pais caminda tur dia centenares di mucha y hende 
grandi ta muri pa falta di cuminda, medicina y materialnan medico. Un 
internista a prescribi un inyeccion pa mi suegra cu tabata sufri cu dolor. 
Ni e medicina, ni sikiera e hangua pa e inyeccion tahata disponibel na 
e pais di “maximo felicidad”. Esaki ta e pais cu e prestigioso revista 
Forbes a duna e distincion di ta e mas corupto di mundo. Un pais cu 
tin mas homicidio per capita cu tur otro pais di mundo occidental, cu 
un homicidio cada 20 minuut. 



Escases y inflacion ta haci cu hopi Venezolano mester haci 
esaki pa nan haya un cuminda pa nan y nan famia. 


Un pais caminda e Gobierno a haci bofon di e constitucion di e pais cu 
sosten di e Tribunal di Husticia mes corupto. Como cu tin asina tanto 
hende ta pasando hamber nan mascotanan tambe ta sufri. E cayanan na 
Caracas y otro ciudadnan grandi ta yen di cacho y pushi cu e doñonan 
a laga los pa nan busca pa nan mes. 

Ken por convencemi cu e hendenan cu ta hay coha den bari di sushi 
di restaurantnan pa haya algo pa tira na stoma e dia ey ta hendenan 
cu ta experiencia e “maximo felicidad” cu Gobierno revolucionario ta 
pretende di a trece pa su pueblo y kier trece pa nos pueblo Arubano. 

Un sobrina di mi señora ta coriendo stage como dietista na un hospital 
di Gobierno y aya tur dia e ta mira personalmente con hendenan ta 
pasando hamber. Aya e hospital no ta duna cuminda na e pashentnan, 
ta famianan mester trece cuminda. Pero si e famianan mes no por haya 
tres cuminda pa dia, e pashentnan tin dia ta haya apenas un cuminda. 
E trabou di dietista na Venezuela ta un oxymoron, un contradiccion. 
E dietista por pone tur cos riba papel, pero si no tin e cumindanan pa 
realisa e dieta, forsosamente mester haci “dieta di Nicolas Maduro”, 
pasa hamber. 



Asina tin miles di cacho di rasa cu ta cana den cayanan di ciudadnan 
Venezolano, victima di e politica socialista di Gobierno di e pais. 


Na e prizonnan di Venezuela un situacion ainda pio ta existi. Aya 
tampoco Gobierno ta duna cuminda na nan “huespednan”, nan cum- 
inda mester n di nan famia. E siman aki tabatin un exposé di e situa- 
cion inhumano den e centernan di detencion na diferente estado. E 
prizoneronan tabata haci mi corda e hudiunan na Auschwitsz tempo 
cu nan a wordo libera na final di Guera Mundia II. Cuero riba weso. 
“Maximo felicidad” socialista. 



Prizoneronan na Venezuela tambe ta pasando hamber. 


Con un pais cu posiblemente tin e inflacion mas halto di mundo, mas 
di 700%, por kere cu nan pueblo ta feliz. Ta tuma 5 dia di trabou na e 
salario minimo pa paga pa un caha di 30 webo di galiña. Esey ta ora 
cu por haya webo! 

E acuerdo entre CITGO y RdA ta bon pasobra e ta beneficia tur dos 
banda. Venezuela lo por produci mas petroleo aceptabel riba mercado 
mundial y Aruba lo por haya algo pa su inversion den e refineria. 

Pero aki na Aruba nos no mester “construi un socialismo y construi e 
maximo felicidad pa nos pueblo”. 

Asina mes, danki, sr. Lunongo, pa bo oferta. Nos ya ta conoci mundi- 
almente como “One Happy Island”! 

Tur e fotonan ta cortesia di Guardian Digital di Inglatera. 


Lo to e ultimo curso po aña aki 

Otro siman tin curso pa bo siña con pa hipnotisa mes 


OTRO siman un biaha mas Aruba 
Hypnosis Center lo presenta e 
curso “Mastering the Art of Self- 
H)^nosis” y ainda tin algun luga 
habri. E curso ta tuma luga riba 
diamars dia 25 di october y dia- 
huebs dia 27 di october di 6:30pm 
pa 9:30pm. 

Tur hende por siña haci self- 
hypnosis y durante e dos dianan 
e participante lo siña e. o. kico 
ta hipnosis, con hipnosis ta sinti, 
kico ta e diferencia entre hipnosis 
y self-hypnosis, kico ta berdad di 
e storianan cu ta bay rond riba 
hipnosis, ta berdad hypnosis ta 
un estado natural, ta berdad cu e 


por haci cambionan positivo den 
bo bida, con pa haci self-hypnosis, 
con self-hypnosis por yuda bo 
logra bo metanan y mucho mas. 

E curso lo ta na Papiamento, pero 
tur e material lo ta na Ingles. 

Hypnosis ta mes bieu cu humani- 
dad y storianan bieu y anticua a 
wordo reemplasa pa estudionan 
cientifico cu ta prueba e efectivi- 
dad di hipnosis. 

Den e ultimo añanan masha hopi 
hende na Aruba a siña haci self- 
hypnosis y e aña aki so mas cu 50 
hende a termina e curso. Cada 
participante lo ricibi un certificado 


pa nan participacion. 

E curso ta wordo presenta dor di 
Eddy Oduber cu ta un instructor 
certifica den hipnosis. 

E ta director di Aruba Hypnosis 
Center y tin ta practica hipnosis 
pa mas cu 10 aña. For di un edad 
masha jong e tabata intriga cu e 
mente. 

Despues di a tuma diferente curso, 
na 2006 el a certifica como hyp- 
notherapista specialisa pa yuda 
hende stop di huma. Babuca cu 
su resultadonan cu hypnotherapia 
el a cuminsa busca pa comprende 
hipnosis miho. 

Tumando diferente curso y invert- 


iendo hopi ora, el a wordo entrena 
dor di e expertonan mas destaca 
den e ramo. 

Pa mas informacion rib’e curso por 
tuma contacto cu Aruba Hypnosis 
Center NV na e-mail: hvpnosis@ 
arubanet.com. 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Salmo 100; 3-5: "Reconoce cu Señor ta Dios, 
t'E a crea nos y nos ta di dj'E; nos ta Su pueblo, 
carnenan cu E ta cuida. Drenta Su portanan cu 
gradicimento, 

drenta Su tempel cu cantica di alabanza, glorifik'E, 
bendiciona Su nomber. 

Berdad, esta bon Señor ta! Su amor ta dura pa 
semper 

Y Su fielded te den siglo di siglonan." Amen. 
Tristo pero alabes agradecido pa su amor, cariño, 
atencion 

y dedicacion na nos; nos ta participa cu nos mama 
a bai serca su Creador. 



Sra. Carmen 
Kelly-Ridderstaat 

Viuda di Gabriel A. Kelly 

Na number di su yiu- y nietonan: 

Sra. vda. Judith Winklaar-Kelly, 

Lando Winklaar Glenda y Louis Richardson-Kelly, 
Lousette Richardson,GabrierToyo"y Rosa 
Kelly-Yarzagaray, Sary Wernet-Kelly y André Kelly 
Corry y Enrique Tromp-Kelly, 

Enrico y Zurissa Tromp. 

Suegro/a di su yiunan: Valentino Wernet y 
EdylianneTromp. 

Su bisanietonan: Dylan, Jayson, Zarienne, Zhyon, 
Jarzon, Jeaengelly, Ryanne y Esther. 

Su rumannan: 

Sra. vda. Dora Tromp-Ridderstaat y famia, 
t Sra. vda. Theresita Tromp-Ridderstaat y famia, 
Sra. vda. Nora Gil-Ridderstaat y famia, 

Sr. Jossy y Tida Ridderstaat-Gomez y famia, 

Sra. M. Dina Ridderstaat y famia, 
t Sr. Daniel"Dama"Ridderstaat, 

Sra. Filomena Ridderstaat y famia, 

Sra. Helena Ridderstaat y Andres Croes y famia. 
Su sua y cuñanan: t Sr. Daniel y t sra. Lunita 
Kelly-Tromp y famia, Sr. Ricardo Winklaar y famia, 
Sra. vda. A. Maria Maduro-Kelly y famia, 

Sra. vda. Isabel Tromp-Kelly y famia, 

Sr. Pedro y sra. Lena Kelly-Maduro y famia, 

Sra. vda. Rufina Tromp-Kelly y famia, 

Sra. Corrie/Chichi Kelly. 

Su ihanan: t Sr. Martin Chiquito, 

Sra. vda. Rufina Tromp-Kelly y 
Sra. Emma Wester-Webb. 

Demas famianan: Jacobs, Giel, Christiaans, 
Henriquez, Hayden. 

Bisiñanan: Hopmans/Oduber, Ignacio, Cannegi- 
eter, Malmberg, Gietel, 

Broeksema-Bronswinkel, Winklaar-Antersijn, 
Richardson, Chow y Lau. 

Condolencia: Dialuna 17 oktober, 7-9 p.m. na 
Aurora Funeral Home 

Dia di entiero: Diamars 18 oktober 9.30-11.00 a.m. 
na Misa Fatima 

na Dakota y despues Santana di Paradera. 

Lo tin box pa donacion pa drecha misa. 

Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 

Cu inmenso dolor na nos curason nos ta anuncia 
fayecimento tragico di: 



Roney Ramirez Santana 

14-05-1997 - 11-10-2016 
Na nomber di su: 

Mama: Ramona Tavarez Santana & 

JoseloTavarez (casa) 

Tata: Cecilio Ramirez Castro 

Su compañera: Natasha Werleman 

Rumanan: Rosa Angelica Ramirez Santana, 

Marijke ChristinaTavarez Santana, 
Nicauris Yudith Tavarez Santana, 

Y rumanan na Rep. Dominicana. 
Welonan: Rosa Herminia Ramirez -f Edilio Santana, 
Pura Castro Sosa &felis Ramirez 
Suegra: Francia Meran Ventura 
Suegro: Euguerio Sadot Werleman 
Cuña: Marcelis Werleman 

Tantanan & omonan na Aruba & Rep. Dominicana 
Tanta: Gertrudis Quandus 

Robert Quandus y famia 
Primo/primanan: 

Aruba: Darisa Ramirez, Luis Alberto Ramirez & na 
Rep. Dominicana 

Su hefe Ramon Becker y su coleganan di trabow 
RomarTraiding 

Mihor amigo: Welly Casuela, Cezar Kock y Erwin 
Hughes 

Bisiñanan di Bario: Bushiri 
Compañeronan di scol: Prins Bernard, San 
Augustinius, Middag Mavo, Avond Mavo. 

Nos disculpa si den nos momento di tristeza nos 
por a laga un famia of conocir afo. 

Condolencia lo tuma luga diamars 18 oct 2016 na 
Aurora Funeral Home, di 7or pm pa 9or pm. 

Acto di entiero lo tuma lugar diaranson 19 oct 
2016 na Aurora Funeral Home di 2'or pa 4'or di 
atardi, despues lo sali pa Santana Central na 
Sabana Basora. 

Famia ta pidi pa no bisti na row como cu Ronney 
tabata jong y hopi alegre. 

Famia ta lamenta cu despues di entiero famia no 
ta ricibi bishita na cas. 





AiifoTa,, 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Den bo man mi ta entrega mi alma, 

Den bo compania mi no tin falta di nada, 

Bo ta mi Salbador, mi Señor i mi Dios" 

A bai sosega den brasa di Señor nos querido y 
inolvidabel tata, suegro, abuelo y tio 
Cu inmenso tristeza na nos curazon nos ta 
participa fayecimento di: 



Juvencio V. Cuba 

Mihor conoci como"Feng" 

Ex trahador di D.O.W. 
*08-02-1955-t23-09-2016 

Na nomber su 

Yiunan stima: Johnny Cuba y yiunan na Hulanda, 
Melida Cuba y Shannon y yiunan, 

Jesscia Cuba y Lisandro y yiunan. 

Mama di su yiunan: Maria Lucresia Hernandez 
Su nietonan: Cee—Cyon, Juandro, Aron, 

Yshandro, Jayron. 

Su nietanan: Diandra,Tatiaa, Shay-Mery, 

Dashenka, Pinky, Jeliandra. 

Su rumannan: Juan y Esposa tMonica y yiunan, 
tCarmen y Esposo Guillermo y yiunan, 
Omaira y Esposo Alfonso y yiunan, 

Vale y Esposa Mirtha y yiunan, 

Lola y yiunan na Hulanda, 

Susanan (Leta) y Esposo Andres 
yyiunan naVenezuela. 

Swa&Cuñanan: Hernandez yCuba 

Su omo: OlindoThiel 

Su Madrina: EvaThiel 

Sobrina y Sobrinonan na Aruba, Venezuela y 
Hulanda, primo y primanan, comer y compernan, 
Ihanan, su bon bisinjanan y tur verpleegsternan di 
SABA. 

Y demas famia: Cuba, Hernandez,Tromp, 

Rodriquez, Dirks, Vrolijk, Webb, Lints, Maduro, 
Ismael, WOuters, Krist, Santiago, Ras, Koolman, 
Angela, Croes, Naar, Herrera, Ortado, Gonzalez. 

Ta invita pa e acto di despedida cu lo tuma lugar 
diamars 18 di October 2016 na Aurora Funeral 
Home di 2'or pa 4'or di atardi, despues acto di 
cremacion lo tuma lugar den seno familiar. 

Riba 22 di october 201 ó 

Celebracion di fiesta di San Juan Pablo II, e Papa Peregrino 









(^merd 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Dios ta nos refugio, 

E ta nos fortalesa, 

El a resulta un yudador den mester. 
Salmo 46:1 

A fayece inesperadamente: 



Jorge Pirela 

Mihor conoci como"Maracucho" 
*02-01-1948-t09-10-2016 

Desde awe lo tin box disponibel pa donation na 
Williepan, Los Caseteros y Casa Vieja 

Acto di entiero lo wordo anuncia despues 


DIA 22 di october, Iglesia Catolico ta celebra fiesta di San Juan 
Pablo II, e Papa Peregrino cu a biaha rond mundo y a resalta cu 
“matrimonio y e famia Cristian ta edifica Iglesia. 

E yiunan ta fruto precioso di matrimonio.” 

Karol Josef Wojtyla, miho conoci como San Juan Pablo II, a nace 
na Wadowice, Polonia, na 1920. E dia cu el a ricibi su prome 
comunion el a ricibi e scapulario y desde e tempo ey el a hib’e cu 
ne como muestra di amor pa la Birgen. 

E tabatin un hubentud hopi duro pa e ambiente di odio y destruc- 
cion di e Segunda Guera Mundial cu e invasion Nazi, pero su fe 
a hib’e pa ingresa den e seminario di manera clandestino. 

El a wordo ordena como sacerdote na 1946 y Obispo Polaco na 1958, caminda cu 
el a scoge su lema oficial “Totus Tuss” (Tur cos dibo), na honor na Maria Santisima. 

Den e concilio Vaticano II, su colaboracion tabata importante den e constitucionnan 
dogmatico “Guadium et Spes” y “Lumen Gentium”. Despues el a wordo nombra 
Arzobispo Metropolinato di Cracov y posteriormente haci Cardenal pa e awo Beato 
papa Pablo VI. 

Entre e servicionan cu el a promove tabata e rama pastoral pa e sordomudo y ciego- 
nan, e Instituto di famia y e programa “SOS Cardenal Wojtyla” pa yuda mamanan 
soltero cu tabata desea di aborta. 

E morto di Juan Pablo I, na 1978, el a wordo eligi como Sumo Pontifice y a tuma 
enomber di Juan Pablo II. El a permanece como sucesor di San Pedro pa mas di 26 
aña, realisando 104 biahe apostolico pafo di Italia y 146 den e pais aki. 

El a impulsa e Hornada Mundial di Hubentud caminda cu el a reuni cu miyones di 
hoben rond mundo na Encuentronan Mundial di Famia. 

El a bay biaha pa bay na e “Cas di su T ata” na 2005 y a wordo beatifica pa Papa Bene- 
dicto XVI y canonisa na april 2014 pa Papa Francisco, kende durante e ceremonia di 
canonisacion a bisa: “San Juan Pablo II tabata e Papa di famia. 

E mesun, un biaha, a bisa cu e lo a gusta di a wordo recorda como e Papa di famia.” 

Grupo di Oracion Catolico “The Voice of Jesus” ta invita invita tur fiel y devoto pa 
asisti na e celebracion diasabra, dia 22 di October, 2016, riba e tereno bendiciona 
na Koyari. 

Bin sin falta. “No tene miedo! Habri e portanan hancho di boso curason y boso bida 
pa Cristo.” 

Colondo apertura di compeonato di Lifida 


si mira e cantidad di mucha, di tur edad, cu a participa den e diferente 
teamnan p’e proximo Campeonato di Lifida, Aruba por bisa cu masha 
orguyo cu Aruba tin material pa hopi aña. For di tur e muchanan aki, 
mester por saca algun profesional den futbol. Bunita trabao sigur, di- 
rigentenan di futbol infantil y di mucha ta haci. 

Pesey nos a haya falta di Buchi Panama, kende t’e motor tras di Campe- 


onato di Lifida, Kico lo a pasa? 

Despues di un colorido defile, a sigui discurso di e.o. Presidente di 
Fundacion Lotto pa Deporte, 

Di Stefano Wernet, di Minister di Deporte, drs. Alex Schwengle y di 
Presidente di AVB, Richard Dijkhoff pa despues sigui e ceremonia di 
saque di prome bala pa despues duna inicio n’e Campeonato. 

YMCA Aruba cu curso nobo di cushinamento y computer 





fi 

E periodo di fin di aña ta acercando y esaki ta trece cune un periodo 
nobo di e Programa Educativo y Progresivo cu YMCA Aruba ta ofrece 
na nos comunidad. 

YMCA ta ofrece den e periodo venidero diferente curso di cushina y 
di computer. 

Mirando e peticion grandi pa e lesnan di computer, YMCA Aruba a opta 
pa ofrece e cursonan di computer un bes mas na e comunidad di Aruba. 
Di e manera aki YMCA ta crea e posibilidad pa e personanan cu no a 
logra di haya un cupo pa e cursonan den e periodo anterior, pa por 
participa den e periodo venidero. 

Ta trata aki di e cursonan Word for beginners, Excel for beginners y 
Adope Photoshop for beginners. 

YMCA Aruba ta amplia su cursonan di computer dor di añadi un curso 
di Power Point. 

Tur curso di computer, cu excepcion di Adope Photoshop, ta wordo 
ofreci na ambos YMCA Dakota como YMCa San Nicolas. 

Tin un peticion grandi tambe pa curso di cuminda pa pasco y fin di 
aña. Pa e motibo aki YMCA Aruba ta ofrece den e periodo venidero les 
di Snacks y Dessert pa fin di aña, como tambe les di specialidadnan pa 
pasco y fin di aña. 

Tambe YMCA lo tin un curso nobo di Healthy Cooking pa e personanan 
cu ta desea di come y biba mas saludabel. 

E diferente curso lo wordo duna dor di nos instructornan Glenn Rid- 
derstap, Willem Seferina y Jacqui Woodley. Tur curso ta inincia den e 
siman di 31 di october 2016 di 6:30pm pa 9:00pm Cada curso tin un 
duracion di 5 siman y e les lo tuma lugar un biaha pa siman. 


E prijs pa tur curso ta 150 florin cu excepcion di esunnan 
di cushinamento cual tin un extra costo pa loke ta ingrediente. Na final 
lo duna tur cursista un certificado di participacion. 

YMCA ta haci peticion na tur cursista pa pasa y inscribi mas pronto 
posibel p’asina nan garantisa nan cupo den e curso. 

Pa mas informacion por yama libremente na 582-3072 na YMCA Da- 
kota of na YMCA San Nicolas na 584-5303. Por sigui tur informacion 
y keda actualisa rib’e actividadnan di YMCA Aruba tambe pa medio di 
nan pagina di Facebook: YMCA Aruba. 


EXIT 

Piscadonan a participa na e exitoso reto di Hilisterchi 


DIASABRA15 di october ultimo 
a tuma luga Hadicurari su reto di 
Hilisterchi pa prome biaha. Aki 
mas di 14 boto a participa cu e solo 
meta pa gara mas tanto Hilister- 
chi (Yellowtail Snapper) den un 
tempo limita, pa di e forma aki de- 
mostra nan talento di piscamento. 

E evento a resulta un exito rotundo 
unda na beach dilanti di e pier 
tabatin un ambiente spectacular 
unda a pisa mas di 130 kilo di 
Hilisterchi. Piscadonan a gosa di e 
competencia y ya caba ta papiando 
di proximo retonan. 

Organisadornan principal Randy 
Loopstoky Arthur Giel, conhunta- 
mente cu miembronan di directiva 
di fundacion Centro di Pesca Had- 
icurari, srs. Hubert Harty Rivelino 
Kelly a haci entrega di premio na 
e ganadornan. 

Ganadornan 

Na di 6 luga a keda e boto Amazuly 
di capitan Ido Kelly cu 3 kilo di 
Hilisterchi. 

Di 5 luga a bay pa e boto Jerz di 
capitan Robby Solognier cu a trece 


aden 4 kilo di Hilisterchi. 

Na di 4 lugar a keda e boto Shah- 
aira lidera pa capitan Tico Chris- 
tiaans, kendenan a trece 7 kilo di 
Hilisterchi tera. 

Na di 3 lugar e boto Shaustienne 
di Capitan Chin Kelly cu 9.5 kilo 
di Hilisterchi den 4 ora di compe- 
tencia. 

E boto Ziena di Capitan Ronny 
Tromp a registra 21.5 kilo, bon pa 
e di dos premio pa total kilahe di 
hilisterchi. 

E ganador absoluto a bay pa e boto 
Rumina di Capitan Omar Andrade 
cu e a gara nada menos cu 68 kilo 
di Hilisterchi den 4 ora di compe- 
tencia. 

Sin duda un tremendo logro y 
felicitacion na tur e ganadornan 
como tambe participantenan cu 
a demostra nan abilidad di pisca- 
mento deportivo. 

Mayor Ehemplarnan 
E Hilisterchi di mas grandi a bay 
pa e boto Jerz di capitan Robby So- 
lognier cu un ehemplar di 1.6 kilo. 
Mester menciona cu e boto Ziena 
di capitan Ronny Tromp tambe ta- 


batin un ehemplar di 1.6 kilo pero 
e regla di desempate, e ora registra 
pa regreso a favorece e boto Jerz. 

Tambe tabatin un ehemplar di 1.7 
kilo di e boto Shalom, di capitan 
Julio Dirks, pero esaki a keda 
descualifica, pasobra nan a yega 
net 3 minuut di e deadline pa 
entrega carnet lamentablemente. 
E boto Jerz di capitan Robby So- 
lognier tambe a bay cu e ehemplar 
Carpitan mas grandi, pisando 3.5 
kilo, cual alabes a resulta di ta e 
mayor ehemplar valido di henter 
e torneo tambe. 

E boto Ziena di Ronny Tromp a bay 
cas cu e premio ehemplar pisca di 
piedra mas grandi cu Cherna di 
1 kilo. 

Gradicimento 

Organisadornan con- 
huntamente cu directiva 
completo di fun- 
dacion Centro di 
Pesca Hadicurari ta 
gradici tur participante, bolun- 
tario y instancianan cu a coopera 
y haci e reto di Hilisterchi un exito. 


Fundacion Centro di Pesca Had- 
icurari di e forma aki ta sigui 
contribui na stimula union entre 
piscadonan di henter Aruba. Esaki 
tabata e di dos torneo di e aña 
aki, despues di e exitoso torneo 
na Rancho na ocasion tambe di a 
renova e pier di waf i Rancho na 
Playa cu un inversion di 300mil 
florin. 

Durante di e ultimo añanan, e fun- 
dacion a construi pier y centronan 
na Spaans Lagoen, Cura Cabay, 
Colony y na Hadicurari, mientras 
cu tambe a yuda piscadonan cu 
varios ekipo di seguridad riba 
lama. 

Tur e inversionnan aki ta posibel 
na e bon cooperacion entre dife- 
rente socio, piscadonan y comu- 
nidad en general. 

Opendag di Cuerpo di Bombero sigur un exito 


FOR di prome ora di dia- 
domingo mainta, Kazerne 
di Cuerpo di Bombero na 
Tanki Flip a haya masha 
hopi bishita, di grandi y 
chiquito, kendenan tabata 
kier sa mas di e trabao di 
nos Cuerpo di Bombero y 
Rescate. 

E tabata un dia masha 
educativo, unda nos 
bomberonan a percura 
pa contesta tur pregunta, 
cu tabatin y nan tabata 
hopi. E interes pa tipo d 
actividadnan aki, ta keda 
semper interesante. 

Cada bes e interes pa TEDx Aruba ta mas grandi 


ENTRE e prome y di dos edicion di TEDx Aruba, organisadornan y 
tambe esnan cu a atende, a nota un aumento den e interes p’e evento. 
Esaki ta conta tanto na Aruba, como tambe n’e Live Viewing Events 
cu ta organisa rond mundo y ta paralelo n’e presentacion den Cas di 
Cultura. Carchinan obtenibel cu anticipacion online, a bay liher y e 
encuentronan pa mira e live streaming na Consul y Embahadanan, 
awor a keda expande cu Camaranan di Comercio y Universidadnan. 

Esther Pezij-Broeksema t’e persona encarga cu e Marketing y PR pa 
di dos aña. E ta kere cu exito di e evento tin di haci cu e concepto, su 
contenido, pero tamhe cu e apoyo cu ta ricibi di socionan na Aruba y 
den exterior. 


nan cu si a bay, con interesante TEDx Aruba tabata y no kier a perde e 
ocasion e biaha aki pa participa nan mes den TEDx Aruba.” 

Apesar di app, live streaming y Live Viewing Events, TEDx Aruba ta 
consciente cu e presentacion en bibo tin un caracteristica unico. 

“Nos tin e live streaming cu ta haci posihel pa tur hende wak TEDx 
Aruba, pero tin algo special pa ta den un auditorio cu hendenan di e 
mesun mindset cu ta riba e mesun nivel di comprondemento y e in- 
formacion cu ta wordo comparti ta inovativo, ta inspira, y esey ta un 
extra pa ta den e sala,” Pezij-Broeksema a bisa. 



E ehecutivo a comenta lo siguiente: “No solamente nos tabatin e con- 

tribucion extenso di media, nos radio emisor- 
anan cu a contribui masha hopi mes pa 
distribui e informacion di TEDx Aruba, 
pero hopi t’e reaccion di hendenan cu 
nos a haya cu aña pasa nan no por 
tabata presente y a tende di otro- 


TEDx Aruba ta forma parti di e vision di pa creacion di un industria di 
conocemento na Aruba cu lo bira e siguiente pilar economico pa nos 
pais. 

Bureau Innovatie, organisadonan di e evento, ta forma parti di e Min- 
isterio di Asunto General, Ciencia, Inovaciony Desaroyo Duradero bou 
liderazgo di Minister President Mike Eman. 

Pa mas informacion, bishita www.tedxaruba.com 

Homber ta bula 
dilanti autonan 
pasando na 
Palm Beach 


DIADOMINGO marduga, alrededor di 4:00am, 
yamada a drenta cu un homber di origen latino y bou 
influencia di alcohol tabata bula dilanti autonan pas- 
ando banda di Valero Palm Beach. 

Polisnan a presenta n’e sitio topa cu e homber na altura 
di ex Millenium Resort na Palm Beach. 

A detene e homber y transport’e pa Warda di Polis y 
asina evita cu e trece peliger pa trafico. 



Dos homber ta maltrala un clienle 
di Well Well Bar & Restaurant 



DIASABRA anochi, alrededor di 8:30pm, 
un pelea a tuma luga pafo di Well Well Bar 
& Restaurant unda dos homber a maltrata 
un cliente saliendo for di e bar. Un otro 
persona cu a caba di yega a sali na defensa 
di e cliente. 

Polis a presenta n’e sitio pa tuma declara- 
cionnan. E cliente a dicidi pa no entrega 
keho, pa cual motibo mester a laga e dos 
agresor bay. 

Ambulance a presenta n’e sitio pa duna 
asistencia na e cliente cu a wordo herida 
na su cabes. 


Ladronicia den Superior Tabacco Co« 



DIADOMINGO mardu- 
ga, alrededor di 2:45am, a 
bati alarma pa anti-social- 
nan cometiendo ladronicia 
den Superior Tabacco Co. 
situa den LG Smith Bou- 
levard. 

Varios patruya a presenta 
n’e sitio unda a topa cu dos 
homber coriendo bay den 
scuridad y desaparece. 

A cuminsa cu un buskeda 
p’e dos sospechoso y a bin 
topa nan scondi banda di 
un container. 

Polis a detene ambos y 
transporta nan pa Warda 
di Polis. 

Manda bo E-mall na notlcla@awemalnta.com 

